(बियफे, 17 नवंबर)\nमेडिकल प्रवेश परीक्षा अंग्रेजी भा हिन्दी में दिहल जा सकी. दोसर कवनो इलाकाई भाषा में परीक्षा करावे पर सीबीएसई तकनीकि दिक्कत गिनवलसि. एह परीक्षा में शामिल होखे खातिर अब इंटर में पचास फीसदी के बाध्यता हटा दिहल गइल बा आ पर्सेंटाइल के प्रक्रिया लगावल गइल बा. देश में कुल 335 मेडिकल कॉलेजन में 41589 सीट बावे.\nदू दिन पहिले झारखण्ड में एगो नन के हत्या में पुलिस के जनजातियन पर सन्देह बा. पहिले कहल गइल रहे कि एहमें नक्सली भा कोल माफिया के हाथ हो सकेला.\nसुब्रह्मण्यम स्वामी के बियफे का दिने 2जी मामिला के दस्तावेज के सत्यापित प्रति सीबीआई से मिल गइल.\nवोट खातिर नोट मामिला में गिरफ्तार पांचों आरोपी तिहाड़ जेल से बियफे का दिने जमानत पर रिहा हो गइले.\nसर्वोच्च न्यायालय बियफे का दिने एह बात पर चिंता जतवलसि कि भठियरपन के मामिला के तेजी से सुनवाई करे खातिर सीबीआई के विशेष न्यायालय गठित करे आ इन्फ्रास्ट्रक्चर उपलब्ध करावे के प्रधानमंत्री मनमोहन सिंह के संदेश पर राज्य सरकार ध्यान नइखीं दिहले सँ. अदालत सगरी राज्यन से आठ हफ्ता का भीतर विशेष अदालत बना देबे के कहलसि.\nमप्र में जूनियर डाक्टरन के फेरु हड़ताल पर चल गइला से स्वास्थ्य सेवा बेहाल हो गइल बा.\nभारतीय प्रेस परिषद के अध्यक्ष मार्कण्डेय काटजू पत्रकारन का बारे दिहल अपना बयान के वापस लेबे से मना कर दिहलन जवना चलते चारगो वरिष्ठ प्रकाशक बियफे का दिने उनुका साथे होखत एगो बैठक छोड़के चल दिहले.\nदिल्ली मेट्रो के तर्ज पर पुणे, लुधियाना, अहमदाबाद, लखनऊ, इंदौर, भोपाल अउर चण्डीगढ़ो में मेट्रो रेल चलावे के महत्वाकांक्षी योजना पर केंद्र सरकार विचार करत बिया.\nकेंद्रीय मंत्री फारूक अब्दुल्ला बियफे का दिने जममू काश्मीर से सशस्त्र बल विशेष शक्तियां अधिनियम हटावे खातिर राज्य के “बॉस” उमर अब्दुल्ला के समर्थन कइले बाड़न.\nत्रिपुरा में एही महीना लोकायुक्त के नियुक्ति हो जाई.\nमनमोहन सिंह के फेर एगो मजबूर प्रधानमंत्री बतवले बाबा रामदेव\nसर्वोच्च न्यायालय बियफे का दिने केंद्र सरकार से कहलसि कि दवाइयन के दाम अउरी ना बढ़े के चाहीं.\nदिल्ली में निजामुद्दीन रेलवे स्टेशन पर चलत रेलगाड़ी में चढ़े का कोशिश में बिछला के पटरी पर गिरल एगो चालीस साल के आदमी के मौत हो गइल. एक घंटा तक ओकरा के कवनो तरह के सहयता ना मिल सकल जवना से ओकर मौत हो गइल..\nकेरल के प्रसिद्ध तीर्थस्थल सबरीमाला मंदर के पट खुलला का साथे बियफे भोर से ई तीर्थयात्रा शुरू हो गइल.\nजनता दल (सेक्युलर) के उपाध्यक्ष बापू कालदाते के बियफे का दिने महाराष्ट्र के औरंगाबाद में निधन हो गइल. ऊ छियासी साल के रहलन.\nसंसद के शीतकालीन सत्र में भठियरपन रोके वाला कई गो विधेयक पेश कइल जाई.\nअमेरिका के ज्वाइंट चीफ्स ऑफ स्टाफ अध्यक्ष रहल माइक मुलेन एह बात के पुष्टि कइले बाड़न कि पाकिस्तान में सैन्य तख्ता पलट के अनेसा से राष्ट्रपति आसिफ अली जरदारी त्राहिमाम संदेश भेजले रहले. दोसरा तरफ मामिला सामने आ गइला का बाद अमेरिका में पाकिस्तानी राजदूत आपन इस्तीफे देबे के पेशकश कइले बाड़न.\nइंडोनेशिया के द्वीप बाली में अमेरिकी राष्ट्रपति बराक ओबामा का साथ होखे वाला बइठका से एक दिन पहिले प्रधानमंत्री मनमोहन सिंह इशारा कइले बाड़न कि भारत अपना नागरिक परमाणु दायित्व विधेयक के दायरे में काम करी.\nइराक में बियफे का दिने 11 लोग के आतंकवादी गतिविधियन में सनाइल होखला का चलते फाँसी दे दिहला के जानकारी ओहिजा के न्याय मंत्रालय दिहलसि.\nतिब्बत में चीन के सक्रियता देखत भारत अरुणाचल प्रदेश के विजयनगर स्थित हवाई पट्टी एडवांस्ड लैंडिंग ग्राउंड (एएलएजी) के फेरू सक्रिय कर दी.\nनासा के अंतरिक्ष यान गैलीलियो एह बाति के प्रमाण जुटवले बा कि बृहस्पति के चंद्रमा यूरोपा के बर्फीली सतह का नीचे पानी मौजूद बा.\nश्रीलंका में बहुते तमिल विद्रोहियन के रिहा कर दिहल जाई.\nफार्महाउस खातिर पाकिस्तान के राष्ट्रपति रहल परवेज मुशर्रफ के राजधानी विकास प्राधिकरण से नो आब्जेक्शन सर्टिफिकेट ना मिलल.\nसीरिया के राजधानी दमिश्क में प्रदर्शनकारी बुध का दिने मोरक्को अउर संयुक्त अरब अमीरात के दूतावासन पर हमला कइलन.\nजापानी वाहन निर्माता कम्पनी निसान मोटर कम्पनी अगिला साल से देशे में आपन डीजल इंजन बनाई.\nअवैध खनन का मामिला में गिरफ्तार कर्नाटक के मंत्री रहल जनार्दन रेड्डी के जमानत याचिका फेर खारिज हो गइल.\nकेंद्रीय नागरिक उड्डयन मंत्रालय विमानन क्षेत्र में विदेशी विमानन कम्पनियन के 24 फीसदी प्रत्यक्ष विदेशी निवेश के प्रस्ताव रखले बा जवना पर अंतिम फैसला कैबिनेट करी.\nअमेरिका का साथे भइल उड्डयन सुरक्षा समझौता का बाद दुनु देश एक दोसरा के उड्डयन उत्पाद के प्रमाणित करीहें.\nव्यापार मेला का दौरान भीड़ के संभावना देखत 15 गो अतिरिक्त मेट्रो रेलगाड़ी चलावल जाई.\nचीनी निर्यात करे पर मंत्रालय अगिला हफ्ता फैसला करी.\n2जी मामला के आरोपी आरोप लगवले बाड़न कि सीबीआई सुबूतन से छेड़छाड़ करत बिया.\nबियफे का दिने शेयर बाजारों में गिरावट रहल आ सेंसेक्स 314 अंक नीचे बंद भइल.\nमूल्य वृद्धि पर स्थगन प्रस्ताव ले आई एकजुट विपक्ष.\nबॉलीवुड सुपरस्टार शाहरुख खान गोवा में 23 नवम्बर से3दिसम्बर तक होखे जात 42वां भारतीय अंतर्राष्ट्रीय फिल्म महोत्सव के उद्घाटन करीहें.\nअमिताभ बच्चन दादा बन गइलन. अभिषेक बच्चन एगो बेटी के बाप बन गइलन आ एश्वर्या एगो नन्ही परी के महतारी.\n‘रॉकस्टार’ से बॉलीवुड में अभिनय के शुरुआत करे वाली पाकिस्तानी मूल के अमेरिकी मॉडल नर्गिस फाकरी वैन हुसैन वूमैन के ब्रांड एम्बेस्डर बनावल गइल बाड़ी.\nटेलीविजन अभिनेत्री देबीना मुखर्जी अब हिंदी फिलिमन में आइटम डाँस कइल चाहत बाड़ी.\nविश्व कप में भारत के महिला कबड्डी टीम जवना बस से जात रहे ओह बस में सेना के ट्रक से टकरइला का बाद आग लाग गइला से बस के ड्राइवर आ साथे चलत पंजाब पुलिस के जिप्सी चालक के मौत हो गइल.\nजोहांसबर्ग टेस्ट में दक्षिण अफ्रीका के पहली पारी 266 रन पर समेटा गइल.\nवेस्टइंडीज क्रिकेट टीम से मुम्बई में होखे वाला तिसरका टेस्ट मैच खातिर रोहित शर्मा के धुरंधर युवराज सिंह का जगहा भारतीय टीम में शामिल कइल गइल बा. भारत अब तक भइल दुनु टेस्ट जीत लिहले बा.\nहांगकांग ओपन बैडमिंटन में सायना, गुरुसाई आ जयराम तीसरा दौर में चहुँपले.\nभारतीय टीम के जीत पर बधाई देबे चहुँपली मुख्यमंत्री ममता बनर्जी.\nभारतीय क्रिकेट टीम ईडन गार्डन्स स्टेडियम में खेलल दुसरका टेस्ट मैच के चउथके दिने वेस्टइंडीज के एक पारी आ 15 रन से हरा दिहलसि.


भोजपुरी फिल्म ‘डर’ के म्यूजिकल लांचिंग – Anjoria\nईशा हर्ष फिल्म्स प्रोडक्शन के बैनर तले बने जात भोजपुरी फिल्म ‘डर’ के म्यूजिकल लांचिंग पिछला दिने मुंबई में वीरा देसाई के जीप ट्रैक स्टूडियो में आलोक कुमार आ प्रियंका सिंह के गावल रोमांटिक गीत से करावल गइल. संगीतकार हउवें छोटे बाबा आ गीतकार बाड़ें विनय बिहारी, अशोक सिन्हा अउर राजेश मिश्रा.\nनिर्माता अभय सिंह, निर्देशक पराग पाटिल, लेखक शंकर सैदपुरी, कैमरामैन जगविन्दर हुन्डल आ एक्शन मास्टर हीरा यादव. फिल्म का कहानी का बारे में निर्देशक पराग पाटिल बतवलें कि कवनो वजह से बिछड़ गइल दू गो भाईयन के कहानी बा एहमें. दुनु के बिछड़ल अतना दिन हो गइल बा कि एक दोसरा के चिन्ह ना सकसु. एह माहौल में एहो लड़िकी एहलोग का जिनिगी में आवत बिया जे दुनु के मतभेद मेटावत बिया.


गोरखपुर में ना चलल योगी के जादू,भाजपा के मजबूत किला भस गइल – टटका खबर\nलखनऊ 14 मार्च. उत्तर प्रदेश के मुख्यमंत्री योगी आदित्यनाथ के उनुके कर्मभूमि गोरखपुर में पहिला बेर मिलल शिकस्त का चलते भाजपा के एगो मजबूत किला आजु भस गइल.\nपांच बेर लगातार एही सीट से सांसद रहल योगी आदित्यनाथ का मुख्यमंत्रित्वकाल के पहिलके साल में अतना बड़हन हार मिलल. उनुके इस्तीफा से ई सीट खाली भइल रहुवे. अबकी भाजपा उमीदवार उपेन्द्र शुक्ल के समाजवादी गोल के उमीदवार प्रवीण निषाद 22 हजार भोट का अन्तर से हरा दिहलन.\nअबकी के चुनाव सपा आ बसपा मिल के लड़ल रहलें. कांग्रेस अलबत्ता जरुर अकेले लड़ल रहुवे बाकिर ओकर कवनो असर देखे के ना मिलल. हँ ओकर मुसलमान उमीदवार हिन्दू वोट बैंक के गफलत में राख दिहलसि आ रिवर्स पोलराइजेशन ना हो पावल. हालांकि योगी के समर्थक राजेन्द्र सिंह के कहना बा कि गोरक्षपीठ से उमीदवार ना होखे के खामियाजा भाजपा के भुगते के पड़ल बा. एह सीट से दस बेर गोरक्षपीठाधीश्वर चुनाव जीत चुकल बाड़ें. साल 1967 में तब के गोरक्षपीठाधीश्वर मंहत दिग्विजय नाथ एह सीट के जीतले रहलें. उनुका बाद साल 1971 में मंहत अवैद्यनाथ जीतलें. साल 1989 में आ फेरु साल 1991 में उहें का जीतल रहीं. साल 1996 से महंत अवैद्यनाथ एहिजा के सांसद बनलीं.\nTags: गोरखपुर, योगी आदित्यनाथ


खबर एक नजर में (16 जुलाई 2011) – टटका खबर\nखबर एक नजर में (16 जुलाई 2011)\nआतंकियन का सेवा में आगा अइलन डिग्गी राजा\nकांग्रेस के बड़का नेता डिग्गी राजा हमेशा से आतंकियन के समर्थक रहल बाड़न आ जबे कबो मौका मिलेला त कवनो ना कवनो आतंकी का घरे हाल चाल पूछे जरुर चल जालन. अतने ना, हमेशा मौका कुमौका हिन्दूवादियन के दोषी ठहरावहू में पाछा ना रहसु. मुंबई हमला का बाद पहिले त कहलन कि गनीमत बा कि हमनी का पाकिस्तान में नइखी जा. ओहिजा त करीब करीब रोजे आतंकी हमला होत रहेला. अब आजु उनुका बावल मुँह में एगो दुष्ट पत्रकार जानबूझ के एगो बयान राख दिहलसि आ डिग्गी बिना सोचे समुझे ओकरा के बक दिहलन कि एह आतंकी हमला का पाछा आरएसएस के हाथ होखे के संभावना तलाशे के चाहीं. गनीमत इहे बा कि ऊ ई ना कहसु कि पाकिस्तान में होखे वाला सगरी आतंकी हमला संघे करवा रहल बा ! काश, अइसनका हो पाईत ! अइसनके बयानबाजी हिन्दूवन में उग्रवादी तत्व खड़ा करे के काम करेला. आ जब खड़ा हो जाई त अइसनके डिग्गी कहे लगीहें कि देखीं हम त पहिलही से कहत रही.\nमुंबई हमला के अबही ले कवनो सुराग नइखे मिलल\nहाल फिलहाल के सगरी आतंकी हमलन का तरह अबकियो के आतंकी हमला के कवनो सुराग नइखे भेटात. भेंटाई कइसे जब सत्ताधारी दल तय कर लिहले होखे कि एह हमलन में गलतिओ से इण्दियन मुजाहिदीन, सिमी, लश्कर, पाकिस्तान वगैरह के नाम ना आवे के चाहीं. आ हिन्दू संगठन के नाम आ नइखे पावत. से मजबूरी में केहू के दोषी नइखे ठहरावल जात. जेकरा के दोषी ठहराइओ दिहल गइल बा आ फाँसी के सजाय तक सुना दिहल गइल बा ओकनियो के ई कांग्रेसी सरकार अपना दामाद का तरह रखले बिया. एह हिन्दू बहुल देश में गैर हिन्दू सरकार चलावत बाड़े इहे बतावत बा कि हिन्दू कतना बरदाश्त कर सकेले. आ सुभावे से कतना सेकूलर होले.\nडा॰ सचान के हत्या के मुकदमा दर्ज भइल\nअदालती आदेश का बाद डा॰ सचान के हत्या के मुकदमा सीबीआई दर्ज कर लिहलसि. लखनऊ के गोसाईंगंज थाना में डा॰ सचान के पत्नी के एफ॰आई॰आर॰ के जस का तस लिख लिहल गइल बा. थाना से केस से जुड़ल सगरी कागजातो मँगा लिहल गइल बा. अब एह जाँच में देहरादून आ दिल्ली के विशेषज्ञन के शामिल कइल गइल बा.\nयूपी के कैबिनेट सचिव के नियु्क्ति पर सवाल\nसुप्रीम कोर्ट में दायर एगो याचिका के सुनवाई करत अदालत मौखिक टिप्पणी कइले बिया कि बिनाकवनो तरह के प्रशासनिक सेवा में रहले शशांक शेखर के कैबिनेट सचिव कइसे बना दिहल गइल. मामिला के अगिला सुनवाई बाईस जुलई के होखे वाला बा. एह मामिला में विपक्षी दल मुख्यमंत्री के त्यागपत्र माँगत बाड़े आ राज्यपाल से कहल जात बा कि मुख्यमंत्री के हटा दिहल जाव.\nराज्यपाल का फैसला पर सत्ता पक्ष के बवाल\nबिहार के राज्यपाल बिहार प्रशासनिक न्यायाधिकरण विधेयक, बिहार राज्य विश्वविद्यालय शिक्षक आउर कर्मचारी विवाद निवारण विधेयक, आ बिहार राज्य विश्वविद्यलाय आयोग विधेयक के अनुमति नइखन दिहले. जब एह बाति के जानकारी विधानसभा में दिहल गइल त सत्ता पक्ष के विधायक हंगामा करे लगले आ एह मामिला पर विधानसभा में चर्चा करे के माँग उठवले. ओने विरोधी दल फारबिसगंज गोलीकाण्ड के दोषियन के सजा के माँग कइले. एही बीच नयका चुनाइल विधायिका किरण केसरी के शपथ दिआवल गइल आ जगमातो देवी आ चतुरानन मिश्र समेत लई पूर्व सदस्यन के मौत पर एक मिनट के मौन राखल गइल.\nअगस्त से शुरु होखि नियोजन मेला\nबिहार के बेरोजगारन के नियोजन मुहैया करावे खातिर आठ अगस्त से सोलह दिसम्बर का बीच राज्य के उनतिस जिलन में नियोजन मेला लगावल जाई. अबही ले राज्य के नौ गो जिला में नियोजन मेला लगावल जा चुकल बा जवना में करीब सात हजार लोग के नौकरी दिहल गइल. अब बाकी लागे वाला मेलन में करीब पचाह हजार बेरोजगारन खातिर नौकरी देबे के लक्ष्य राखल गइल बा.\nबिहार लोक सेवा आयोग के प्री परिणाम\nबिहार लोक सेवा आयोग अपन तिरपनवा, चउवनवा, आ पचपनवा प्रारंभिक प्रतियोगिता परीक्षा के परिणाम निकाल दिहले बा. एह परीक्षा में पन्द्रह हजार एक सौ सैंतीस प्रतिभागियन के सफल घोषित कइल गइल बा. मुख्य परीक्षा के तिथि के घोषणा जल्दिये कर दिहल जाई.


भोजपुरी विशेष - घरनी से घर सोचेला, ना घरनी, घर रोवेला , Bhojpuri special – woman situation in Bhojpuri region the Bhojpuri phrases are evidence for this – News18 हिंदी\nभोजपुरी विशेष - घरनी से घर सोचेला, ना घरनी, घर रोवेला\nकहावत कवनो समाज के सोच आ व्यवहार के भी प्रकट करेले.\nभोजपुरी लोकोक्ति में नारी के जवन सम्मान दिहल गइल बा ओहस पता चलेला कि भोजपुरीभाषी समाज में नारी के का स्थिति रहल हा. हालांकि सचाई इ ह कि जवना समाज में नारी के सम्मान ना रही उ तरक्की ना क सकेला.\nLast Updated : December 14, 2020, 17:20 IST\nलोकोक्ति में लोकसाहित्य के जान-परान बसेला. एकरा इस्तेमाल से कथन के असरदार आउर बेशकीमती बनावल जाला. हरेक लोकोक्ति में एगो मजेदार कहानी लुकाइल रहेले. चूंकि एकर जुड़ाव आम अदिमी से होला, एह से सहजता एकर खासियत होला. चिरसंचित गियान के अंजोरा ले आवे में एह लोकोक्तियन के अगहर भूमिका रहल बा.\nये भी पढ़ें : भोजपुरी विशेष - काशी में नेपाली वास्तुकला क अद्भुत नमूना हौ काठवाला मंदिर\nलोकोक्तियन के परंपरा बहुते प्राचीन ह. वेद उपनिषदो में इन्हनीं के प्रचुरता पावल जाला. संस्कृत में ई सूक्ति का रूप में मौजूद बाड़ी स. सुन्नर रीति से कहल गइल उक्तिए सूक्ति भा सुभाषित कहाला आ इहे कहनाम जब आम अदिमी के बेवहार में आवे लागेला, त ऊ लोकोक्ति बनि जाला. कवनो हलका विशेष में प्रचलित लोकोक्ति ओह इलाका के पारिवारिक, सामाजिक, आर्थिक आउर सांस्कृतिक स्थितियन पर गहिर रोशनी डालेले. कम-से -कम शब्द में गझिन आ गम्हीर बात कहिके गागर में सागर भरे के काम लोकोक्ति के होला.\nबिनु घरनी घर भूत के डेरा\nअलगा-अलगा भोजपुरी हलका में मेहरारू के केन्द्र बनाके खूब लोकोक्ति सिरिजाइल बाड़ी स. ई कतहीं हास-परिहास त कतहीं व्यंग का मार्फत गहिर आ घवाहिल चोट करेली स.औरत के शील-सुभाव, सोच आउर ओह लोग कइल मरदानी अनेति-अतियाचार के कथा कहेली स ई लोकोक्ति.\n'यत्र नार्यस्तु पूज्यन्ते रमन्ते तत्र देवता ' के संगें सुर में सुर मिलावत इहंवों स्त्री के घर के शोभा मानल जाला.मेहरारू बेगर समाज के हाल बिना मेह के दंवरी लेखा हो जाला. खाली अतने ना, नारी के अभाव में घर सूनसान मुर्दघटिया-अस लागेला. चारू ओरि अन्हरिया पसरि जाला. घर के हिफाजतो त घरनिए करेली,एह से कहल गइल बा-\nघरनी से घर सोभेला,\nना घरनी, घर रोवेला.\nखेती-किसानी खातिर जइसे बैल जरूरी होला (आजु-काल्ह के बात दीगर बा,जब बैल के खेती से काटि दिहल गइल बा),ओइसहीं औरत के बिना घर चलावल मसखरी कइल कहाई-\nबिनु बैलन खेती करे, बिनु भैयन के रार.\nबिनु मेहरारू घर करे, चौदह साख लबार!\nना नइहरे सुख, ना ससुरे सुख\nबाकिर मेहरारू के चुपचाप सहनशील सुभाव से अनबोलता मानि लिहल गइल. खिलाफत ना करे के अलचारी सोझबक गाइ बना दिहलस. बिना ओकर राइ जनले जेने मन करे, ओनिए हांकि द,भा जवने खूंटा में चाहऽ, ले जाके बान्हि द! तबे नू छोहाइयो के लरिकी के 'हमार बाछी !' कहल जाला-हमार बाछी त गाइ हई, जेनिए हांकि द, ओनिए चलि दीहें!\nचाहे नइहर होखे भा ससुरा, हरेक जगहा औरत का जिम्मे बस काम आउर काम, बाकिर तबो ओह काम के कवनो मोल नइखे. सुख-चैन के एको छन ओकरा नसीब में ना होला-\nनइहर जो बेटी, ससुरा जो\nजांगर चलाके सगरे खो!\nएही बात के एहू तरी कहल जाला-\nबेलदार के बेटी,\nना नइहरे सुख , ना ससुरे सुख!\nभोजपुरिया समाज में बेमेल बियाह पहिले आम बात रहे. जवान कनिया का संगें बूढ़ के गंठजोड़ाव आ विधवो भइला प दोसर बियाह के छूट ना. कहल जात रहे कि नारी-जिनिगी में हाथ पीयर करत खा बस एके हाली हरदी-तेल लगावल शास्त्र सम्मत होला-\nतिरिया तेल ,हमीर हठ\nचढ़े न दूजो बार!\nनवकी बहुरिया भलहीं खूब हुनरमंद होखसु, खूब बढ़िया व्यंजन बनावसु, बाकिर उन्हुकर तारीफ कइला का जगहा ई कहल जाई कि नीमन तेल-मसाला से मजगर सब्जी बनल बा-\nतेल बनावे तरकारी,\nनवकी बहुरिया नाम !\nमाई कतनो नेह-छोह काहें ना करे, बबुआ बियाह होते गाइ नियर महतारी खातिर कसाई हो जालन-\nमाई के जिउवा गाई-अस\nपूत के जिउवा कसाई-अस!\nजुलुम का चलते पहाड़ भइल जिनिगी\nऔरत पर जुलुम ढावेवाला समाज कबो ओकर आजाद अस्तित्व ना माने. बियाह का बाद ओकर नांवों गुम हो जाला.कबो फलाना बहू, त कबो चिलाना के माई!केहू के नांव का संगें जोड़िके रिगावलो जाला-\nअइली ना गइली\nफलाना बहू कहइली!\nजदी सवांग मू गइल, त मए सवख-सिंगार खतम. एकरा बादो अगर तनिकिओ साज-सिंगार कइली, त सोझे चाल-चरीत्तर पर लांछन शुरू-\nजे विधवा होके करे सिंगार,\nतेकरा से रहिहऽ होशियार!\nजवान-जहान मेहरारू आ बूढ़ मरद के भला का तालमेल! ओइसन औरत का ओह बूढ़ के शासन में रहि सकेले?\nअरवा चाउर फांकल का,\nबूढ़ भतार के ठगल का!\nमरद अगर कमजोर होखे, कायर होखे, त लोगन के काम-लोलुप निगाह टिके लागेले आ परस्त्री प आँखि उठावे-लड़ावेके हक मिलि जाला. फेरु त ऊ औरत लरिका से बूढ़ले सभके भउजाई बनि जाले-\nअबरा के जोरू\nतिरिया कोख कोंहार के आवा\nएके स्त्री के कोख से किसिम-किसिम के संतान जनमेले-करिया-गोर, खूबसूरत-बदसूरत.एही से कहल गइल बा-\nनिकसे करिया-गोर औलाद.\nजिनिगी में तजुर्बा, भोगल दुख खास माने राखेला. एही से ई बात सोरह आना सांच मानल जाला-\nबांझ का जाने\nपरसवती के पीरा!\nघर आ समाज में पहिलकिए पत्नी के सही माने में मान-मरजाद आ सम्मान मिलेला. दोसरकी आ तिसरकी के लोग हेय दृष्टि से देखेला-\nअइसन मानल जाला कि जहंवां ढेर महरारू लोग जुटेला,उहवां खूब बतकूचन होला आ बाते-बात में झगड़ो-झंझट के नउबत आ जाला. कबो-कबो त अतना बतकही होई कि भोजनो ना बनि पाई आ मरद लोग के उपासे सूते के परी. एगो लोकोक्ति देखीं-\nजवना घर में मरदा ढेर\nओह घर में बरदा उपासना,\nजवना घर में मेहरी ढेर\nओह घर में मरदा उपास.\nखाना ना बनावे का जरि में एह बात के होड़ो रहेला कि हमहीं काहें बनाईं,दोसर काहें ना?\nनारी के लोकोक्तियन में स्त्री के दबाइल, कचराइल आउर सहनशील सुभाव के झलक मिलेला. आकार में छोट,बाकिर भाव बोध में समुंदर नियर विशाल-हती मुकी गाजी मियां, लमहर पोंछि! इन्हनीं में\nमेहररुई मन के अंदरूनी हालात अल्ट्रासाउंड नियर साफ-साफ लउकी आ पुरुष शासित समाज के दबंगई भी नजर आई.आखिर 'नर से भारी नारी ' के अहमियत हमनीं के कब बूझबि जा आ लछिमी, देवी आ बेजान चीजु-बतुस के जगहा कब सही माने में जिंदा इंसान माने के मानसिकता बनाइबि जा? तबे जाके हमनीं के समाज सचहूं के तरक्की पसन समाज बनि पाई.\nTags: Article in Bhojpuri, Bhojpuri society


Alok Mishra's Page - JaiBhojpuri.com\nMaleRanchiIndia Like0members like this\nBlog PostsDiscussionsEventsGroupsPhotosPhoto AlbumsVideos Alok Mishra's Likes Alok Mishra's Friends\nView All Alok Mishra's Page\nशशि कुमार सिंह (SHASHI) leftacomment for Alok Mishra"प्रणाम आ जय भोजपुरीबहुत बहुत बधाई आ शुभकामना रउवा जनमदिन पे ।\n"Sep 23, 2012Rajeev Mishra "राजीव भोजपुरिया" leftacomment for Alok Mishra"\nभाई जी , रउवा के जन्म दिवस के हार्दिक बधाई , ईश्वर से प्रार्थना बा राउर दामन हमेशा खुशियों से भरल रहो , कामयाबी राउर गोड़ चूमे इहे शुभकामना बा !"Sep 23, 2011Alok Mishra and Rajeshwar Nath Tiwari are now friendsSep 23, 2011Alok Mishra liked शशि कुमार सिंह (SHASHI)'s photoमहन्त जी के फ़रमान..Sep 23, 2011शशि कुमार सिंह (SHASHI) leftacomment for Alok Mishra"प्रणाम आ जय भोजपुरी\nआ संगे-संगे भोजपुरिया स्वाभिमान सम्मेलन-२ - ०४/१२ २०११ मे आवे के नेवता बाटे प्रोग्राम के बारे मे जान्कारी नीचे बाल दुनो लिंक प दिहल गैईल बा.... आशा बा ०४/१२ २०११ के सिवान मे…"Sep 23, 2011नबीन भोजपुरिया ( NB ) leftacomment for Alok Mishra"आलोक जी प्रणाम आ जय भोजपुरी\nजय भोजपुरी जिया भोजपुरी चला जीरादेई"Sep 23, 2010नबीन भोजपुरिया ( NB ) leftacomment for Alok Mishra"प्रणाम आ जय भोजपुरी\nजय भोजपुरी"Mar 26, 2010Mantu Singh and Alok Mishra are now friendsMar 26, 2010Mantu Singh leftacomment for Alok MishraMar 26, 2010Alok Mishra is nowamember of JaiBhojpuri.comMar 26, 2010 Welcome Them! RSS\nI am notahardcore Bhojpuria, yet I love and respect this language\nAt 1:57pm on September 23, 2012, शशि कुमार सिंह (SHASHI) said… प्रणाम आ जय भोजपुरीबहुत बहुत बधाई आ शुभकामना रउवा जनमदिन पे ।\nAt 12:11pm on September 23, 2011, Rajeev Mishra "राजीव भोजपुरिया" said… भाई जी , रउवा के जन्म दिवस के हार्दिक बधाई , ईश्वर से प्रार्थना बा राउर दामन हमेशा खुशियों से भरल रहो , कामयाबी राउर गोड़ चूमे इहे शुभकामना बा ! At 6:35am on September 23, 2011, शशि कुमार सिंह (SHASHI) said… प्रणाम आ जय भोजपुरी\nजय भोजपुरी At 9:55am on September 23, 2010, नबीन भोजपुरिया ( NB ) said… आलोक जी प्रणाम आ जय भोजपुरी\nजय भोजपुरी जिया भोजपुरी चला जीरादेई At 1:44pm on March 26, 2010, नबीन भोजपुरिया ( NB ) said… प्रणाम आ जय भोजपुरी\nजय भोजपुरी At 11:48am on March 26, 2010, Mantu Singh said… No comments yet!


जिलाधिकारी आ एसपी मोटरसायकिल से लिहलें शहर के हाल – टटका खबर\nदेवरिया,22 फरवरी(वार्ता). देवरिया में काल्हु बुध का दिने जिलाधिकारी आ पुलिस अधीक्षक मोटरसायकिल चलाके शहर के हाल जनलन.\nआधिकारिक सूत्र बतवलें कि जिलाधिकारी सुजीत कुमार आ पुलिस अधीक्षक राकेश शंकर शहर के समस्या जाने बूझे ला खुदे मोटरसायकिल चलावत शहर घूमलें. हेलमेट पहिरले एह दुनु अधिकारियन के शहर का गलियन में घूमत देख लोग सन्न हो गइल.\nशहर में जाम के हालात देखे ला दुनु अधिकारी कसया ढाला, मालवीय रोड, मोतीलाल रोड, आ पेड़ा गली में जाम के हकीकत जनलें. दिन में रोड पर पिकअप आ ट्रक खड़ा कर के सामान लोड अनलोड होखत देख जिलाधिकारी आ पुलिस अधीक्षक नाराज हो गइलें..\nएकरा बाद ऊ लोग सख्त हिदायत दिहल कि सगरी दुकानदार सामान लोडिंग आ अनलोडिंग करे के काम रात 10 बजे का बाद आ सबेरे6बजे का पहिले कर लेव. ना त धराइल गाड़ियन के जप्त क लीहल जाई.


नानी का अँचरा में लुका गइल बबुआ – बतंगड़ 76 – Anjoria\nमार्च 16, 2018 नानी का अँचरा में लुका गइल बब, बतंगड़\nलईकाईं में सुनल एगो कविता दोहरावल आजु प्रासंगिक लागऽता – नानी कीहाँ जाएब, पुअवा पकाएब, नानी कही बतिया रे, आइल हमार नतिया रे. फगुआ से ठीक पहिले अपना नानी के दुलरुआ बबुआ अपना ननिअउरा चलि गइल बा. आ आजु फगुआ का अगिला दिने देश के तीन गो राज्यन में पड़ल भोट गिना रहल बा. गिनिती देखत सुनत इहे लागत बा कि उनुका एकरे डर रहुवे कि लोग ई मत कहे लागे कि भल मुअनी, भल पिलुआ पड़ल. अध्यक्ष कुरसी सम्हारते मूड़ी पर बनौरी गिरे लागल. हम त इहे कहब कि ना बबुआ, घबरइला के कवनो बाति नइखे. तोहरा गोल में अइसन केहु नइखे जे कवनो सवाल उठा सके. सवाल उठावे के बेंवल राखे वाला कवनो नेता अब तोहरा गोल में बाचले नइखे. जे रहल ऊ सभे गँवे गँवे निकल चुकल बा भा निकालल जा चुकल बा. हँ मणिशंकर जइसन कुछ लोग निकाल दिहला का बादो गोल में मौजूद बा. इहो गौर करे जोग बा कि ठहाका मारे वाली के नाक काटे के इन्तजाम हो रहल बा, काहेकि अबकी उनुकर ठहाका तोहरे सोझा आ तोहरे प लाग गइल रहल आ एकरा के बरदाश्त करे जोग मा मान सकऽ तू. .\nबाकिर ओह लोग के का कहल जाव जे कहत बा कि बबुअवा भोट गिनाए का चलते नइखऽ गइल, ऊ त अतवार का दिने पड़े वाला भोटिंग में शामिल होखे गइल बाड़न. उनुका ममहर के कानून ह कि हर ओह आदमी भा औरत के ओहिजा के नागरिकता दे दीहल जाला जेकर जनम ओकरा सीमा का भीतर होला. आ हर नागरिक के कर्तव्य होखे के चाहीं कि भोटिंग में शामिल होखे. से बबुअवा आपन भोट डाले गइल बा अपना ननिअउरा.\nआ एहू ले गंभीर बाति त ई कहाता कि जमानत पर चले वाला आदमी के सरकार विदेश जाए काहे दिहलसि. अगर विजय माल्या, ललित मोदी, मेहुल चौकसी, आ नीरव मोदी का तरह बबुअवो भारत लवटे से इन्कार कर देव त एकर दोष केकरा के दीहल जाई. कहीं अइसन त नइखे कि जानत बूझत सरकार ई जोखिम लिहले बिया. हाथी के परेशान करे ला एगो चिउँटिओ बड़ हो जाले आ अपना प्रतिद्वन्दी के कमजोर ना समुझे के चाहीं. अगर बबुअवा अपना ननिअउरे में रूक जाव त सरकारी गोल के सुविधा हो जाई अगिला चुनाव के मैदान मारे में.\nबाति जवने होखे. देर सबेर त ममहर से लवटहीं के पड़ी. एहिजा दादी-परदादा के जोगावल अथाह संपतिओ पड़ल बा ओकरो के जोगावल जरुरी बा. अपना ननिअउरा वाला नागरिकता से डेरइला का जरुरत नइखे. ऊ दिन नइखे आवे वाला जब ओह चलते एहिजा के राज कुरसी पर बइठे जोग ना मानल जाई बबुअवा के. काहे कि ना त नव मन तेल होखी ना भउजी के नाचे पड़ी. अइसन बहुमते नइखे मिले वाला कि ओकर दिन आवे. तब ले बबुआ मजा करे आ मजा से रहे. बाजपेयी बन के रहला से नीमन होखी कि घर बसा के रहे. का जाने ओकरे भाग से बबुअवो के किस्मत चमकि जाव.\nतले सुनत बानि कि अपना गोल के गुलाम आ अहमद के शिलांग जाए के आदेश भेजले बाड़न बबुआ. उनुका डर बा कि कहीं गोवा वाला हाल मत हो जाव मेघालय के. दूध से जरल अगर मट्ठो फूंक फूंक के पियो त सहिए कहाई.


हाउ टू अप्लाई पफ ऑनलाइन हिंदी में बताये? » How To Apply Pf Online Hindi Me Bataye - Download the Vokal App\nहाउ टू अप्लाई पफ ऑनलाइन हिंदी में बताये?...\nक्या कर रहा है आप अपने बीएफ को निकालना चाहते हैं उसके लिए ऑनलाइन अप्लाई करना चाहते हैं तो आप जो है ईपीएफओ की साइट पर जाकर रहो ऑफिशियल वेबसाइट पर जाकर यूपीए पिया पाले के लिए अप्लाई कर सकते हैं\nkya kar raha hai aap apne bf ko nikalna chahte hain uske liye online apply karna chahte hain toh aap jo hai EPFO ki site par jaakar raho official website par jaakar UPA piya pale ke liye apply kar sakte hain\nक्या कर रहा है आप अपने बीएफ को निकालना चाहते हैं उसके लिए ऑनलाइन अप्लाई करना चाहते हैं तो\nविजय ऑनलाइन पीएफ अप्लाई करना है तो आप जो भी पीएफ का पोर्टल है उसमें जाना पड़ेगा नहीं तो आप जो यूएएन नंबर है उससे भी आप देख सकते हैं\nvijay online pf apply karna hai toh aap jo bhi pf ka portal hai usme jana padega nahi toh aap jo UAN number hai usse bhi aap dekh sakte hain\nविजय ऑनलाइन पीएफ अप्लाई करना है तो आप जो भी पीएफ का पोर्टल है उसमें जाना पड़ेगा नहीं तो आप\nआप ऑनलाइन पीएफ क्लेम का है तो आपको क्या करना पड़ेगा इसकी एक्साइटन डब्ल्यूडब्ल्यूई यूनिफाइड पोर्टल मेंबर इपीएफ इंडिया डॉट इन प्लेस मेंबर्स इंटरफ़ेस और फिर लिंक खुलेगा यहां पर मेंबर को अपना यूनिवर्सल अकाउंट नंबर यानि यूएएन पासवर्ड फिट करना होगा इसके बाद कलम सबमिट करने का ऑप्शन मिलेगा आप वहां से अच्छी तरह से प्लेन सबमिट कर सकते हैं ध्यान रहे जो जानकारी दी जा रही है वह एकदम सृष्टि को धन्यवाद जय हिंद जय भारत\naap online pf claim ka hai toh aapko kya karna padega iski eksaitan wwe yunifaid portal member EPF india dot in place members intarafes aur phir link khulega yahan par member ko apna universal account number yani UAN password fit karna hoga iske baad kalam submit karne ka option milega aap wahan se achi tarah se plane submit kar sakte hain dhyan rahe jo jaankari di ja rahi hai vaah ekdam shrishti ko dhanyavad jai hind jai bharat\nआप ऑनलाइन पीएफ क्लेम का है तो आपको क्या करना पड़ेगा इसकी एक्साइटन डब्ल्यूडब्ल्यूई यूनिफाइ\nहाउ टू अप्लाई पीएफ ऑनलाइन इन हिंदी अपने पिया की राशि पाने के लिए ऑनलाइन करने के लिए आप भारत सरकार की ईपीएफ की वेबसाइट पर जाएं और वहां से आप अपनी पीएस के लिए ऑनलाइन आवेदन\nhow to apply pf online in hindi apne piya ki rashi paane ke liye online karne ke liye aap bharat sarkar ki EPF ki website par jayen aur wahan se aap apni PS ke liye online avedan\nहाउ टू अप्लाई पीएफ ऑनलाइन इन हिंदी अपने पिया की राशि पाने के लिए ऑनलाइन करने के लिए आप भार


भोजपुरी अनुरागी आचार्य प्रतापादित्य के निधन – Anjoria\nMay 2, 2012 OmPrakash Singh खबर, भोजपुरिया लाल 1\nगोरखपुर के वरिष्ठ अधिवक्ता, आनंद मार्ग के वरिष्ठ आचार्य, थियोसाफिकल सोसाइटी गोरखपुर के अध्यक्ष, गोरखपुर विश्वविद्यालय के विधि विभाग के पूर्व प्राध्यापक आ भोजपुरी साहित्यकार रहल आचार्य प्रतापादित्य के निधन काल्हु बुध का दिने भोर में हो गइल.\nआचार्य प्रतापादित्य के जनम 24 मई, 1933 के विश्वनाथपुर (सरया तिवारी), विकास खण्ड खजनी गोरखपुर भइल रहे. इलाहाबाद विश्वविद्यालय से एमए, एलएलबी कइला का बाद साल 1959 से गोरखपुर में अधिवक्ता बन के काम शुरू कइनी. साल 1966 से 1979 ले आप गोरखपुर विश्वविद्यालय में प्रवक्ता विधि रहनी. जागृति, भोजपुरी वार्ता समेत अनेके पत्र-पत्रिकायन के संपादन कइनी. आध्यात्मिक विषय पर आचर्य जी के दर्जनों पुस्तकें छप चुकल बाड़ी सँ.\nआचार्य प्रतापादित्य के अंतिम संस्कार2मई के सबेरे राजघाट स्थित बैकुंठ धाम में आनंदमार्ग विधि से कइल गइल. सराध4मई के अरविंद आवास, बेतियाहाता में होखी.\nउनासी बरीस के आचार्य जी लगातार भोजपुरी में लिखत रहीं आ कई अखबारन में उहाँ के लिखल भोजपुरी स्तम्भ प्रकाशित होत रहल.\nआचार्य के निधन पर अखिल भारतीय भोजपुरी साहित्य सम्मेलन के अध्यक्ष रह चुकल गिरिजाशंकर राय गिरिजेश आपन शोक जतवले बानी.\nएह मनीषि के अँजोरिया के तरफ से हार्दिक श्रद्धांजलि\nहमरो तरफ से आचार्य प्रतापादित्य जी के हार्दिक श्रद्धांजलि.


अखिलेश के नयका मंत्री का बारे में कुछ रउरो जान लीं – टटका खबर\nअखिलेश के नयका मंत्री का बारे में कुछ रउरो जान लीं\nयूपी के सपा सरकार पिछला दिने एगो मुल्ला मोहम्मद तौकीर रजा खान के राज्यमंत्री पद दे दिहलसि. तौकीर रजा खान के हैंडलूम विभाग में सरकार के सलाहकार बनावल गइल बा. बहुत संभावना बा कि रउरा एह आदमी का बारे में अधिका ना जानत होखब से इनका बारे में कुछ जानकारी एहिजा दिहल जनहित में लागत बा ठीक वइसहीं जइसे सपा सरकार आतंक के आरोपी मुसलमानन पर से मुकदमा हटावे के अभियान चलवले बिया जनहित का नाम पर.\nत मो॰ तौकीर रजा खान के नाम तब बहुत चरचा में आइल जब ऊ १५ मार्च २००७ के पाँच लाख रुपिया के ईनाम घोषित कइलन जे ओकरा के दिहल जाई जे बंगलादेशी लेखिका तस्लीमा नसरीन के मूड़ी काट ले आई. ओह दिन तौकीर रजा आल इण्डिया मुस्लिम पर्सनल बोर्ड जदीद के अध्यक्ष रहलन. एहू से पहिले फरवरी २००६ में तौकीर रजा मार्च २००६ में भारत के राजकीय मेहमान बन के आवे जात अमेरिका के राष्ट्रपति जार्ज डब्ल्यू बुश के मूड़ी काटे वाला के पचीस करोड़ रुपिया के इनाम घोषित कइले रहलें. कांग्रेस मुख्यालय में २६ मार्च २००९ के एह बात के सकरे रहलन.\nमार्च २०१० में बरेली में भइल साम्प्रदायिक दंगा का बाद तब मुख्यमंत्री रहल मायावती का राज में तौकीर रजा के गिरफ्तार कर लिहल गइल रहे काहे कि आरोप रहल कि इनके भाषण का बाद बरेली में दंगा पसरल रहुवे. बाकिर बाद में मुस्लिम समुदाय के दबाव में बसपा सरकार इनका के रिहा करे पर मजबूर हो गइल.\nअब सेकुलरिज्म के एही शानदार नमूना के अखिलेश अपना सरकार में रा्ज्यमंत्री पद के ओहदा दे के सम्मानित कइले बाड़न. आशा बा कि सगरी सेकुलर समाज के सीना गर्व से फूल गइल होखी.\nTags: अखिलेश सरकार, तौकीर रजा खान\nअखिलेश से इस्तीफा आ आजम पर मुकदमा मंगलसि भाजपा\nमुजफ्फरनगर दंगा ला राज्य सरकार के जिम्मेदार बतवले राज्यपाल\nअखिलेश सरकार पन्द्रह गो आतंकियन पर से मुकदमा हटवलसि


सपा – Page3– टटका खबर\nसरकार के हद में रहे के माँग कइले भाजपाई\nभाजपा के लोग आजु लखनऊ में राज्यपाल के ज्ञापन सँउपले जवना में माँग कइल गइल बा कि सपा सरकार के सीमा में रहे के कहल जाव. आ फैजाबाद बम विस्फोट के आरोपी खालिद मुजाहिद के परिवार के छह लाख के मुआविजा देबे आ आल इंडिया इत्तेहाद-ए-मिल्लत काउंसिल के राष्ट्रीय अध्यक्ष मौलाना तौकीर रजा खां के\nचौदह अरब से अधिका, १४,१०,५०, ६३,२०० रुपिया, के दलित स्मारक घोटाला के शिकायत के जाँच कइला का बाद यूपी के लोकायुक्त मेहरोत्रा मायावती के बेदाग बता दिहले बाकिर उनुका दू गो मंत्रियन के दोषी बतावत एह लोग से वसूली के सलाह दिहले बाड़न. घोटाला के साठ फीसदी हिस्सा एह दुनु मंत्रियन से वसूले के सिफारिश\nब्राह्मण वोट खातिर सगरी गोल फिकिरमंद बाड़ें\nयूपी में ब्राह्मण वोट के अपना पाला में बिटोरे खातिर सगरी राजनीतिक गोल फिकिरमंद हो गइल बाड़ें. बसपा पहिलही से खुलेआम ब्राह्मण जाति के गोलबंद करे में लागल बिया आ अब एह काम में समाजवादिओ पार्टी शामिल हो गइल बिया. काल्हु परशुराम जयंती का मौका पर लखनऊ में बोलावल ब्राह्मण सम्मेलन में मुख्यमंत्री अखिलेश यादव\nसपा मंत्री बेलगाम हो गइल बाड़े\nसपा सरकार के बड़ाई जन जन ले चहुँपावे का प्रोग्राम में निकलल सपा मंत्रियन के बदजुबानी के खबर से सपा के छवि अउरी खराब होखे लागल बा. राज्य के वस्त्र उद्योग मंत्री शिव कुमार बेरिया कहलें कि पुलिसवालन के औकात नइखे कि उनुका कहला बिना बइठिओ सकस्. जिन जाने उनकर बात ना मनीहें उनकर वरदी\nयूपीए सरकार के खराब हालत आ देश के छितराइल राजनीति का माहौले में सपा नेता मुलायम सिंह के प्रधानमंत्री बने के सपना पूरा होखत लउकत बा. कहलन कि तीसरा मोर्चा के जरूरत बा काहे कि ना त कांग्रेस ना भाजपा नीत सरकार बनी अगिला चुनाव का बाद. मुलायम त इहो कहलन कि गुजरात में नरेन्द्र\nब्रिक देशन के शिखर सम्मेलन से लवटत घरी हवाई जहाजे में भइल पत्रकार सम्मेलन में प्रधानमंत्री मनमोहन सिहं एह बात के अनेसा से सहमत लउकलें कि सपा समर्थन वापिस ले सकेले. बाकिर कहलन कि सरकार पर कवनो संकट ना आई आ सरकार पूरा दिन ले चली, समय से पहिले चुनाव ना होखी. अपना बारे में\nएगो अउरी निर्विरोध चुनाव के तइयारी\nबड़ बड़ जने दहाइल जासु गदहा पूछे कतना पानी! कन्नौज लोकसभा उपचुनाव में डिम्पल का खिलाफ खड़ा दुनु उम्मीदवार आपन नाम वापिस ले लिहलें आ डिम्पल यादव एगो इतिहास रच दिहली संसद ला निर्विरोध चुना के. अब आधिकारिक घोषणा होखल बाकी बा. एही तरह राज्यसभा सांसद बृजभूषण तिवारी का निधन से खाली भइल सीट पर


गीत संगीत | CinemaBhojpuri.in\nCategory Archives: गीत संगीत\tडर्मी कूल के तारीफ करत मनोज तिवारी\nJune 4, 2013 - इण्डस्ट्री न्यूज, गीत संगीत, फिल्म\n- Tagged: प्यार मोहब्बत जिन्दाबाद\t- no comments\tबाबा बैद्यनाथ फिल्म के भोजपुरी फिलिम ’प्यार मोहब्बत ज़िन्दाबाद’ की ऑडियो सी डी बाजार में आ गइल बा आ एकर भरपूर डिमांड देखे के मिलत बा. एह फिलिम से विनय बिहारी पहिला बेर निर्देशन शुरू कइले बाड़न. फिलिम के आदिशक्ति एंटरटेनमेंट(दुर्गा प्रसाद) परोसत बिया. निर्माता-निर्देशक-गीतकार-संगीतकार-लेखक विनय बिहारी, छायांकन प्रंमोद पांडे,…\n- Tagged: जान तू जहान तू\t- no comments\tखुशी फिल्म फैक्ट्री के बैनर तले बनत भोजपुरी फिलिम ’जान तू जहान तू’ के शूटिंग पिछला दिने बिहार का जमुई, मुंगेर में भइल शूटिंग का साथे पूरा हो गइल बा. एह फिलिम से नवोदित अभिनेता यश कुमार के परदा पर उतारल जात बा. एह एक्शन, आ इमोशन से भरपूर पारिवारिक…\nMay 7, 2013 - गीत संगीत\n- Tagged: राकेश मिश्रा, हेयर बैंडवाली\t- no comments\tइलाकाई संगीत के नंबर वन कंपनी वेव म्यूजिक हालही में चर्चित लोक गायक राकेश मिश्रा के नया एलबम ‘हेयर बैंड वाली’ जारी कइलसि. एकर एक से बढ़के एक गाना सुनेवालन के बहुते नीक लागी. गीतकार बाड़े गोविंद विद्यार्थी आ समहूत यादव. संगीत गोविंद विद्यार्थी के बा. एहसे पहिले वेव म्यूजिक…\nकल्लू के म्यूजिक एलबम “चक्का जाम करावेली” जारी\nMay 2, 2013 - गीत संगीत\n- Tagged: अरविंद कल्लू, चक्का जाम करावेली\t- no comments\tवेभ म्यूजिक पिछला दिने अरविंद कल्लू के म्यूजिक एलबम “चक्का जाम करावेली” जारी कइले बा. एह एलबम में कल्लू आ निशा के गावल गाना बाड़ी सँ. गीतकार बाड़ें गोविन्द विद्यार्थी, आर आर पंकज, जाहिद अख्तर, आ अमित पाण्डेय. संगीत प्रीतम रावत दिहले बाड़न. आ एह अलबम के प्रस्तुत कइले बवा…\nApril 26, 2013 - इण्डस्ट्री न्यूज, गीत संगीत\n- Tagged: वेभ म्यूजिक\t- no comments\tइलाकाई संगीत के नंबर वन कंपनी वेव म्यूजिक ने हाल ही में पांच गो बड़की भोजपुरी फिलिमन के संगीत अधिकार खरीदलसि. एह फिलिमन में एक्शन किंग विराज भट्ट, शुभम तिवारी, सुप्रेणा सिंह आ सीमा सिंह अभिनीत ‘लड़ब मरते दम तक’, पवन सिंह स्टारर ‘वीर बलवान’ आ ‘बनारस वाली’, ‘प्यार मोहब्बत…\nApril 21, 2013 - इण्डस्ट्री न्यूज, गीत संगीत, फिल्म\n- Tagged: लगा देब जान की बाजी\t- no comments\tआर.बी. इन्टरप्राईजेस के बैनर तले बने जात भोजपुरी फिलिम ‘लगा देना जान की बाजी‘ के संगीतमय मुहूर्त पिछला दिने मुंबई के अंधेरी वेस्ट के साउंड ट्रेक स्टुडियो में नारियल फोड़ के कइल गइल. एह फिलिम के निर्देशक मिथिलेश अविनाश बतवलें कि शूटिंग अगिला महीना शुरू होखी. फिलिम का बारे में…


टटका खबर (अतवार, 23 अगस्त 2015) – टटका खबर\nसुरक्षा सलाहकारन का बीच के बातचीत पाकिस्तान का तरफ से रद्द भइला पर निराशा जतावत गृहमंत्री राजनाथ सिंह कहलन कि अगर पाकिस्तान के काश्मीर मुद्दा उठावे के शौक रहुवे त ऊफा में काहे ना उठवलसि. राजनाथ सिंह इहो कहलन कि आगे के बातचीत अब पाकिस्तान का उपर बा कि ऊ बतियावल चाहत बा कि ना. भारत ओकरा से काश्मीर मुद्दा पर तबले बात ना करी जबले आतंक के मसला हल नइखे हो जात.\nओने पाकिस्तान में डोभाल के दहशत अइसन बा कि आजु पाकिस्तानी सेना कुख्यात आतंकी दाउद के अपना सुरक्षित ठिकाना पर चहुँपा दिहलसि काहे कि दाउद के पुरनका ठिकाना सब भारत के जानकारी में आ गइल बा.\nजम्‍मू-कश्‍मीर के श्रीनगर के हैदरपोरा में अलगाववादी सैयद अली गिलानी के समर्थकन के पुलिस साथे जम के झड़प हो गइल. ई लोग गिलानी के पार्टी तहरीक-ए-हुर्रियत के स्‍थापना दिवस मनावे का नाम पर गिलानी का घरे बिटोराए चाहत रहुवे. ओने कुपवाड़ा जिला के हंदवाड़ा इलाका में सुरक्षाबल एगो मुठभेड़ में तीन गो आतंकवादियन के मार गिरवले.\nपटेल के कहना बा कि पटेल के आरक्षण दीहल गइल त पटेल के बेइज्जति हो जाई. गुजरात के पटेल जाति के कुछ लोग आरक्षण के माँग करत आन्दोलन करत बा त मुख्यमंत्री आनन्दीबेन पटेल साफ कह दिहले बाड़ी कि पटेल समुदाय के आरक्षण ना दीहल जाई काहे कि ई सरदार वल्लभ भाई पटेल के बेइज्जति जइसन होखी.\nअसम में मंत्री रहल कांग्रेसी नेता हिमन्‍त बिस्‍वा सरमा आजु दिल्ली में अमित शाह से भेट कइलन आ कहलन कि ऊ चाहत बाड़न कि कवनो मजबूत नेता का साथे काम करसु आ अन्दाजा लगावल जात बा कि ऊ जल्दिए भाजपा में शामिल हो जइहें. सोमार का दिने ऊ कांग्रेस से इस्तीफा देबे वाला बाड़न.\nवित्‍तमंत्री अरुण जेटली अतवार का दिने कोलकाता में बंधन बैंक के उद्घाटन कइलन. नयका बैंकन में ई पहिला बैंक हवे जवन आपना काम शुरू क दिहलसि. बंधन पहिले माइक्रो फाइनेशसिग के काम करत रहुवे आ अब आपन 501 गो शाखा खोले के एलान कइले बिया.\nकेंद्रीय मानव संसाधन विकास मंत्री स्‍मृति इरानी आज राहुल गाँधी के संसदीय इलाका अमेठी में राहुल पर किसानन के जमीन हथियावे के आरोप खुलेआम लगावत कहली कि राहुल झूठ बोलेलें. अगर साँच बोलत होखस त बतावसु कि किसानन के 65 एकड़ जमीन राजीव गाँधी फाउन्डेशन बहुते कम दाम पर साइकिल कंपनी के आंवटित जमीन अपना नामे करवले बिया कि ना.\nयूपी के उन्‍नाव जिला में जहरीला शराब पीयला का चलते पाँच जने के मौत हो गइल बा आ एक दर्जन लोग के अस्पताल में भरती करावल गइल बा. काल्हु करीब 20 जने एह जहरीला शराब के सेवन कइले रहलें. एगो के काल्हु मौत हो गइल रहुवे आ चार जने आजु अतवार का दिने कानपुर जिला अस्पताल में मर गइले. उन्नाव के एसपी के हटा दीहल गइल बा आ जिला आबकारी अधिकारी आ कोतवाल समेत नौ जने के ससपेंड कर दीहल गइल बा.\nकोलम्‍बो में दूसरा क्रिकेट टैस्‍ट में भारत श्रीलंका के जीते ला 413 रन के निशाना दिहले बावे जवना खातिर खेलत श्रीलंका टीम दू विकेट गँवा के 72 रन बना पवले बा. जीते ला ओकरा अबहियों 341 रन बनावे के बा. एकरा पहिले आजु भारत आपन पारी के रन बना के खतम घोषित कर दिहलसि.\nजमैका में विश्‍व एथलेटिक्‍स चैंपियनशिप में उसेन बोल्‍ट फेरू आपन जलवा कायम राखे में सफल रहलन आ 100 मीटर के फर्राटा दौड़ 9.79 सेकेण्ड में दउड़ के जीत लिहलन. दुसरका जगहा आवे वाला अमरीका के जस्टिन गैटलिन 9.8 सेकेण्ड लिहलन एकरा खातिर.\nपुरान वकील रामजेठमलानी अलगाववादियन के पाकिस्तान के स्वागत समारोह में रोकला पर आपन नाराजगी जतवलन. कहलन कि ई सरकार आ ओकरा गोल के लोग के नासमझी का चलते भइल.\nसोनिया गाँधी के दामाद के हवाई अड्डा पर जामा तलाशी देबे से मिलल छूट हटावे के फैसला कइले बिया केन्द्र सरकार. राबर्ट वाड्रा एह फैसला के स्वागत कइले बाड़न.\nभाजपा के मोदी से सीधा मुकाबला करे का फेर में नीतीश के विकास के मुद्दा हवा हवाई हो गइल बा आ अब उनकर महागठबन्हन जातिगत जोड़तोड़ आ बिहारी अस्मिता के सहारे चुनाव के वैतरणी पार कइल चाहत बावे. अतवार का दिने पटना में एगो कार्यक्रम में नीतीश अपना के ठेठ बिहारी बतावत बिहार खातिर लड़त रहे के एलान कइलन. उमीद कइल जाव कि बिहार के जनता उनुका के भरपूर मौका आ समय दी बिहार खातिर लड़ाई करे ला.\nबिहार के दियारा में बिजली चहुँपावे के पायलट प्रोजेक्ट केन्द्र सरकार शुरु कर दिहले बिया. एह प्रोजेक्ट से छपरा आ पटना के दियारा इलाका के 36 गो गाँवन में बिजली चहुँपाे के काम कइल जात बा.\nपटना में महात्मा गांधी सेतु के बगल में बने वाला दुसरका गंगा पुल के शिलान्यास आजु अतवार का दिने मुख्यमंत्री नीतीश कुमार का हाथे करावल गइल. एह पुल के लंबाई करीब पौने दस किलोमीटर के होखी.\nहम पार्टी के संस्थापक आ मुख्यमंत्री रहल जीतन राम मांझी के कहना बा कि नीतीश कुमार आपन चेहरा चमकावे खातिर एह तरह के शिलान्यास करत बाड़े बाकिर बिहार के लोग अब उनुका झाँसा में नइखे आवे वाला.\nपश्चिम चंपारण जिला के रामनगर इलाका के महुई गांव से पुलिस एगो जालसाज के गिरफ्तार कइले बिया जे दोसरा के एटीएम से बेरानबे लाख रूपिया निकाल लिहले बावे.\nशनिचर का दिने सारण जिला के अमनौर इलाका के पकड़ी गांव में एगो औरत के फाँसी लगा के ओकरा ससुराल के लोग मुआ दिहले बा एह तरह के मुकदमा ओकरा नइहर के लोग लिखवले बावे. ससुराल के सगरी सँवांग फरार बतावल जात बाड़े.


अंजन टी०वी० पर लागी आजु सितारन के मेला – Anjoria\nअंजन टी०वी० पर लागी आजु सितारन के मेला\nफरवरी 7, 2013\nभोजपुरी के सम्पुर्ण मनोरंजक चैनल अंजन टी०वी० पर आजु 8 फरवरी के सितारन के मेला लागे वाला बा. अंजन टी०वी० के खास परोसा ‘‘सीसीएल ग्लैम नाईट’’ में देखनिहारन ला सितारन के शानदार प्रस्तुति देखे के मिली. एह में सलमान खान, कैटरिना कैफ, बिपाशा बसु, मनोज तिवारी, रविकिशन, श्वेता तिवारी जइसन जानल मानल सितारा आपन शानदार प्रस्तुति दीहें.\nसी.सी.एल. ग्लैम नाईट में हास्य कलाकार भारती आ कपिल शर्मा देखेवालन के लोट पोट करा दीहें. शो के संचालन रितेश देशमुख आ आयुष्मान खुराना करीहें. एह मौका पर कैटरिना कैफ “सी.सी.एल.-3” कप पर से परदो हटइहें.\nशो के प्रसारण 8 फरवरी के रात 8 30 बजे से कइल जाई. साथही अंजन टी०वी० पर सगरी सी.सी.एल. मैच प्रसारित होखी.9फरवरी के होखे वाला भोजपुरी दबंग टीम आ चैन्नई राईनो टीम के मैच के सीधा प्रसारण दुपहरिया तीन बजे से कइल जाई.\nकरण खान के फिलिम ’लैला माल बा छैला धमाल बा’ रिलीज भइल\nरजनीकांत आ मिथुन के फेंट हउवें अभिनेता सलीम अंसारी


Poco M2 Pro Price in India, Full Specs - 26th January 2021 | Digit\nउत्पाद के नाम : Poco M2 Pro\nPoco M2 Pro Smartphone 6.67 -इंच स्क्रीन Full HD के साथ आवेला, जौना के रेज़ल्यूशन 1080 x 2400 पिक्सल तथा पिक्सल घनत्व 395 पर इंच बा | फोन 2.3 GHz Octa-core कोर प्रोसेसर से संचालित बा और एकर रैम4GB बा. Poco M2 Pro Android 10 ओएस पे काम करेला.\nफोन Qualcomm Snapdragon 720G प्रोसेसर से संचालित बा|\nPoco M2 Pro मे कनेक्टिविटी के तरीका बा : ,GPS,Wifi,HotSpot,NFC,Bluetooth,\nPoco M2 Pro के कैमरा मे ,Face Detection,HDR,,Video Recording लोड बा|\nPoco M2 Pro Price In India Starts From Rs.12999 The best price of Poco M2 Pro is Rs.12999 on Flipkart.This Mobile Phones is expected to be available in 64GB/4GB variant(s).


खबर भोजपुरी में (बुध, 26 नवंबर 2014) – टटका खबर\nखबर भोजपुरी में (बुध, 26 नवंबर 2014)\n26 नवम्‍बर 2014 का दिने नेपाल के राजधानी काठमांडू में 18वें सार्क सम्‍मेलन के उद्घाटन सत्र के दृश्य.\n2016 में दक्षेस खातिर भारत एगो उपग्रह अंतरिक्ष में स्थापित करी. एह बात के एलान पीएम मोदी दक्षेस में कइलन. एह शिखर सम्मेलन में 2008 के मुंबई हमलो के चरचा उठवलन मोदी आ कहलन कि आतंकवाद आ अंतर-देशीय अपराधियन का खिलाफ सभके मिल के लड़े के जरूरत बा.\nदक्षेस के3गो संपर्क समझौता पाकिस्तान का चलते ना हो पावल. दक्षेस का बइठक में भारत के पीएम नरेन्द्र मोदी पाकिस्तान के पीएम के नजरअन्दाज करत लउकलन. बाकिर अउरी देशन के प्रमुख से मोदी के गरमजोशी पहिलहीं जस रहुवे.\nउत्तर प्रदेश कॉडर के आईएएस अधिकारी अनूप मिश्रा के लोकसभा के नयका महासचिव बनावल गइल.\nआईसीसी महिला क्रिकेट चैम्पियनशिप के बैंगलुरू में भइल एकदिना मैच में शिखा पांडे (59) के हरफनमौला खेल के सहारे भारत के महिला क्रिकेट टीम दक्खिन अफ्रीका टीम के छह विकेट से हरा दिहलसि.\nभारत में फुटबाल के आई-लीग के टीम भारत एफसी बुध का दिने न्यूजीलैंड के क्रिस ब्राइट के आपन खिलाड़ि बनावे के करार क लिहलसि.\nमध्य प्रदेश के निकाय चुनाव के पहिला दौर के मतदान खातिर प्रचार के काम आजु बुध का दिने थम गइल. मतदान 28 नवंबर के होखे वाला बा आ एकरा खातिर सगरी तइयारी पूरा हो गइल बा. जाने जोग बा कि हाल ही में भइल राजस्थान के निकाय चुनाव में भाजपा के शानदार जीत मिलल जबकि कांग्रेस के करारी हार भइल.\nकेन्द्र सरकार देश के वैज्ञानिकन के सेवानिवृत्ति के उमिर 60 साल से बढ़ा के 62 साल करे के सोचत बिया जेहसे कि एह लोग के अनुभव के अधिका लाभ लिहल जा सके.\nकेन्द्रीय वित्त मंत्री कहलन कि सरकार बहुते कुछ कइले बिया विदेश में राखल करिया धन वापिस ले आवे खातिर. बाकिर ई दुधारी तलवार पर चलला जइसन बा. सगरी सुबूत विदेशन में बा आ ओह सुबूतन के बटोरे से पहिले नाम उजागर कइल नुकसान करा दी. बतवलन कि एह बीच 250 लोग मान लिहले बा कि ओह लोग के खाता विदेशी बैँकन में बा.\nफुटबाल के सुपर लीग में बुध का दिने गोवा में भइल मैच में गोवा के टीम केरला ब्लास्टर्स एफसी के तीन गोल से हरा दिहलसि. केरला टीम कवनो गोल ना कर पवलसि.\nबाक्सिंग फेडरेशन का तरफ से छँटुआ बना दिहल खिलाड़ी सरिता देवी के पक्ष में सचिन तेंदुलकर खड़ा हो गइल बाड़न. काल्हु एह बारे में सचिन केन्द्रीय खेल मंत्री सर्वानंद सोनोवाल से मिलले. केन्द्रीय मंत्री कहलन कि सरकार एह पूरा मामिला पर फेर से विचारे खातिर अंतर्राष्ट्रीय मुक्केबाजी संघ से निहोरा करी.\nपुर्तगाल के प्रधानमंत्री रहल जोस सॉक्रेट्स के बुध का दिने भ्रष्टाचार, कर चोरी आ नाजयज धन के जायज बनावे का हेराफेरी करे का आरोप में न्यायिक हिरासत में ले के जेल भेज दिहल गइल बा.\nसमाजवादी पार्टी से निराश भइला का बाद अमर सिंह अब भाजपा में आवे का फेर में लाग गइल बाड़न. भाजपा नेता ओम माथुर से अमर सिंह के मुलाकात का बाद सियासी पारा गरम होखे लागल बा. कुछ दिन पहिले गोरखपुर जाके महंत आदित्यनाथो से मुलाकात कइले रहलन अमर सिंह.\nमुंबइई पर भइल आतंकी हमला का बरखी का दिने इजरायल हमेशा भारत के साथ देबे के एलान कइलस. एह हमला में चार गो इजरायलीओ नागरिकन के मौत भइल रहुवे.\nमंगल का दिन के गिरावट का बाद बुध का दिने मुंबई शेयर बाजार में मामूली तेजी देखे के मिलल आ सेंसेक्स में 48 अंक के बढ़ोतरी दर्ज भइल.\nदेश में6गो नया सैनिक स्कूल खोले के केन्द्र सरकार मंजूरी दे दिहले बिया. साथही सगरी सैनिक स्कूलन के सरकार अपना अधिकार में लेबे के सोचत बिया.\nसीबीआई प्रमुख चुने का बारे में पेश विधेयक लोकसभा में पारित हो गइल. अब चयन समिति में नेता विपक्ष का बदले सबले बड़का विपक्षी गोल के नेता के सदस्य बनावल गइल बा.\nआजु बुध का दिने करिया धन का मामला पर लोकसभा में पेश कांग्रेस के स्थगन प्रस्ताव के नोटिस लोकसभा अध्यक्ष सुमित्रा महाजन खारिज क दिहली. साथही एह पर चरचा करे ला प्रश्न काल रोकहू से नकार दिहली स्पीकर.


Juned A Ansari's Page - JaiBhojpuri.com\nBlog PostsDiscussionsEventsGroupsPhotosPhoto AlbumsVideos Juned A Ansari's Likes Juned A Ansari's Page\nRajeev Mishra "राजीव भोजपुरिया" leftacomment for Juned A Ansari"भाई जी , रउवा के जन्म दिवस के हार्दिक बधाई , ईश्वर से प्रार्थना बा राउर दामन हमेशा खुशियों से भरल रहो , कामयाबी राउर गोड़ चूमे इहे शुभकामना बा !"Oct 31, 2012शशि कुमार सिंह (SHASHI) leftacomment for Juned A Ansari"प्रणाम आ जय भोजपुरी\nजय भोजपुरी"Oct 31, 2012शशि कुमार सिंह (SHASHI) leftacomment for Juned A Ansari"प्रणाम आ जय भोजपुरीबहुत बहुत बधाई आ शुभकामना रउवा जनमदिन पे ।\nआ संगे-संगे भोजपुरिया स्वाभिमान सम्मेलन-२ - ०३/१२ २०११ मे आवे के नेवता बाटेप्रोग्राम के बारे मे जान्कारी नीचे बाल दुनो लिंक प दिहल गैईल बा....आशा बा ०३/१२ २०११ के सिवान मे भेट…"Oct 31, 2011Juned A Ansari updated their profileDec 6, 2010Juned A Ansari is nowamember of JaiBhojpuri.comDec 6, 2010 Welcome Them! RSS\ni am justasimple bhojpuri man\nAt 6:46pm on October 31, 2012, Rajeev Mishra "राजीव भोजपुरिया" said… भाई जी , रउवा के जन्म दिवस के हार्दिक बधाई , ईश्वर से प्रार्थना बा राउर दामन हमेशा खुशियों से भरल रहो , कामयाबी राउर गोड़ चूमे इहे शुभकामना बा ! At 6:39pm on October 31, 2012, शशि कुमार सिंह (SHASHI) said… प्रणाम आ जय भोजपुरी\nजय भोजपुरी At 6:24am on October 31, 2011, शशि कुमार सिंह (SHASHI) said… प्रणाम आ जय भोजपुरीबहुत बहुत बधाई आ शुभकामना रउवा जनमदिन पे ।


Chineses troops in lipulekh India Nepal border - चीन के ख़तरनाक मंसूबे, नया खुलासा! - Satya Hindi\nAshutosh Ki Baat India Nepal Border Dispute\nमोदी जी, खुद तोड़ेंगे नियम? अगली स्टोरी


हमार पूरा धेयान अपना शेड्यूल कैलेंडर पर बा – मनोज तिवारी – Anjoria\nबचपन में जब घामा खेलत मिजाज थाकत रहे त कवनो आम भा नीम का फेंड़ का झाँहे दु पल सुकून के मिलत रहे. अइसनके सुकून के तलाश जब जिनिगी में होला त सहारा बनेला रिश्तन के छाँह. जबे कबो मन डगमगाय त मनोज तिवारी के गीत सुनीं भा उनुकर फिलिम देख लीं. जिनिगी के तिखर घाम में ई दुनु रउरा के अपना छाँहे अँकवार लीहें. जब मनोज तिवारी से भेंट होखे त कलम बिना सवाल जबाब के ना रहि पावे.\nमनोज जी, भोजपुरी गीतन में मिठास के परंपरा बाजार के भेट चढ़ गइल बा आ लोकगीतन में आजु अश्लीलता आ फूहड़ता के छौंक लगावल जात बा. एह पर का कहब ?\nएह बात के दरद हमनी सभही के बा. आजु मनुहार, प्यार आ दर्द के परिभाषो लोकगीतन में बदले लागल बा. बाकिर जवना दिने सुने देखे वाला एकरा के नकार दीहें ओही दिने भोजपुरी गीतन के मिठास लवटि आई.\nआपके गीतन से सगरी व्यवस्था हिल जात रहुवे. ‘पियजिया अनार हो गइल,’ आजुओ लोग के इयाद बा जवन अटल सरकार के मुसीबत में डाल दिहले रहुवे. अब आपके तरकश से गीत संगीत के अइसन तीर कमे निकलत बा. कारण ?\n‘जिया ये बिहार के लाला…’ गीतो त संगीत के बाजार में परंपरागत व्यवस्था के तूड़ले रहल. कुछ लोग कवनो कीमत पर तरक्की पावल पसंद करेला जबकि हम कबो अपना गीतन से समझौता ना करीं.\nआपके क्राईम बेस शो ‘सावधान इंडिया’ त बहुते पापुलर भइल बा, कइसन लागत बा पहिला हाली कवनो क्राइम बेस शो के एंकरिंग करत ?\nहमरा ला ई ना भूलाएवाला आ एकदमे अलग तरह के अनुभव वाला शो ह एह शो में हम जननीं कि यूपी के जुर्म के तह में का बा. ई शो हमरा सोझा अनेके चुनौती खड़ा कर दिहले बा बाकिर हम डगमगाइल नइखीं.\nमनोज जी, रउरा अतना लमहर सिनेमाई सफर कइले बानी आ आजुओ सफलता राउर गोड़ चूमत बिया. एकरा पीछे कवन राज बा ?\nआप फिल्म लाईन में होखीं भा कवनो दोसरा लाईन में. सफलता पावे के सबले नीमन तरीका इहे बा कि जवन हईं तवने रहीं आ उहे करीं जवन रउरा नीक लागे.\nआपके अतना उर्जा कहाँ से मिलेला. भारत समेत दुनिया भर में होखे वाला राउर शो आ फेर शूटिंग शेड्यूल ?\nबस कसरत करीलें आ फिट रहीलें. हमार व्यस्तते हमरा के उर्जा देले.\n‘गैंग ऑफ वासेपुर’ क बाद हिंदी सिनेमा में रउरा आवाज में गीत फेर कब सुने के मिली ?\nबस जल्दिए कुछ अउरी बड़ हिन्दी फिलिमन में हमार गाना सुनाई दी.\nआपके सीसीएल में शामिल भोजपुरी दबंग टीम के कप्तान बनावल गइल बा. माने कि एहिजो राउर दबंगई देखे के मिली ?\nहमरा एह बात के मलाल हमेशा रहल कि दोसरा भाषा के स्टार क्रिकेट खेलेलें त भोजपुरी स्टारन के एहसे फरका काहें राखल गइल बा ? अब हमार ई मलाल दुर हो गइल बा.\nराजनीति क पिच पर चौका छक्का कहिया मारब ?\nफिलहाल त हमार पूरा धेयान अपना शेड्यूल कैलेंडर पर बा. एह में शोज, फिलिम, सावधान इंडिया, एड, ब्रांडिंग, क्रिकेट, सिंगिंग वगैरह का बाद शायदे जगहा बाचे.\nमनोज जी, भोजपुरी सिनेमा के मौजूदा गड़बड़झाला पर का कहब आप ?\nएह दौर में कुछ गड़बड़झाला जरूर बा बाकि संगही संगे बढ़न्ती के लक्षणो बा. जब गड़बड़झाला के दूर कर लिहल जाई त बढ़न्ती के अउरी बल मिली इहो तय बा.\nबचपन के कुछ याद ताजा कर सकीलें का ?\nहमार शुरूआती पढ़ाई-लिखाई बिहार के भभुआ के अतरवलिया गांव पर भइल रहे. साल 1985 में सेवा निकेतन उच्च विद्यालय बरहली, भभुआ से हाई स्कूल पास कर के आगा के पढ़ाई ला बनारस आ गइनी आ ओहिजे से हम बी.पी.एड. आ एम.पी.एड.कइनी.\nसंगीत का तरफ रुझान कब आ कइसे भइल ?\nसंगीत त हमरा खून में रचल-बसल बा. हमार बाबूजी गांव जवार में शास्त्रीय संगीत के नामी गायक रहनीं, साल 1983 में जब हम 13 साल के रहीं त माथ पर से बाबूजी के हाथ उठ गइल. उनुका सराध का दिने कवनो कलाकार के हारमोनियम हमरा घरे छूट गइल. ओकरा के उठा के हम घरे ले अइनी आ गाहे बगाहे ओह पर अंगुरी थिरके लागल. एकरे बाद हम खुद ब खुद बांसुरी बजावल सीखनी आ रफी के गीत ‘जल्दी जलदी चला रे कहारा-सूरज डूबे रे नदिया’ के धुन निकलनी. एहीजे से संगीत ओर हमार झुकाव बढ़ल. गाँव से बनारस अइला पर हम एहिजा के सांगीतिक आ सांस्कृतिक परम्परा के करीब से समुझनी. भाई साधु शरण हमरा के भोजपुरी संगीत आ गवनई के कैरियर बनावे ला उकसवले. बनारसे में दशाश्वमेध घाट पर हमार पहिलका सार्वजनिक प्रस्तुति ‘राममय रात’ भइल जवना में भारी भीड़ जुटल आ हमार गवनई सराहल गइल. एहिजे हमरा शुरुआती पहिचान मिलल.\nअपना संगीत सफर का बारे में कुछ अउर बताईं.\nहमार भाई साधु शरण हमरा गीतन के दू गो कैसेट बनववलन. ऊ कैसेट रहली स ‘भोजपुरी हंगामा’ आ ‘रामभजन’. दुनु ना चलल आ हम एकरा के चुनौती मान लिहनी साल 1996 तकले के दौर बहुते संघर्ष भरल रहल. वाराणसी के एगो स्टेज शो में त हम पुलिसिया बर्बरतो भुगतनी. गुलशन कुमार से मिले ला कई-कई दिन ले हम टी-सीरीज का दरवाजा पर खड़ा रहत रहीं, बाकिर मुलाक़ात ना हो पावत रहे. एकाध बार टी-सीरीज में गावहू के मिलल लेकिन हमरा के नकार दिहल गइल. बाकिर हमहू हार ना मननी. साल 1996 में वैष्णव देवी के यात्रा से लवटनी त डरत सहमत हम एख बेर फेरू टी-सीरीज के दूआर खटखटवनी. ओह दिन गुलशन कुमार जी मौजूद रहनी. हमरा गीतन के तइयार कैसेट ‘मइया के महिमा’ जवन कई बेर रिजेक्ट भइल रहे, गुलशन कुमार के बहुते नीक लागल. उहाँके हमरा आवाज़ के तारीफ करत कहनी कि, तुम्हारी आवाज़ बहुत मृदुल है। हमरा आँखि से लोर बह उठल. गुलशन कुमार ओह दिन हमरा के नया नाम मनोज तिवारी ‘मृदुल’ दिहनी. टी-सीरीज से निकलल हमार पहिलका कैसेट ‘मईया के महिमा’ सुपर हिट रहल. एह कैसेट से हमरा गंभीर कलाकार के पहचान मिलल. एकरा बाद बगलवाली, सामने वाली, चूड़ी खनका के वगैरह हिट कैसेटन के लकीर लाग गइल.\nभोजपुरी के आठवीं अनुसूची में शामिल करावे ला का करत बानी ?\nभोजपुरी त हमार आत्मा ह. एकरा के समुचित सम्मान दिआवे ला हमार सगरी जीवन समर्पित बा. भोजपुरी के बढ़न्ती से जुड़ल हर संघर्ष के हमार सहयोग आ समर्थन रहेला. भोजपुरी के संविधान के आठवीं अनुसूची में डलवावे ला हम राजनीतिज्ञन क बीच भरपूर लॉबिंग कइले बानी. सोनिया गांधी से लगाइत श्रीप्रकाश जायसवाल तक सबसे बतियवले बानी.


Admin's Page - JaiBhojpuri.com\nJamshedpurIndia Like7members like this\nBlog Posts (39)Discussions (215)EventsGroups (24)Photos (185)Photo Albums (3)Videos (14) Admin's Likes Admin's Friends\nभोजपुरिया स्वाभिमान सम्मेलन (पंजवार) से जुडल कुछ याद\nStarted this discussion. Last reply by नबीन भोजपुरिया ( NB ) Dec 26, 2011. 30 Replies\nStarted this discussion. Last reply by ALOK SINGH THE COMMON MAN Nov 27, 2011. 21 Replies\nराजेन्द्र बाबू के घड़ी के नीलामी से बचाये के कोशिश\nStarted this discussion. Last reply by ALOK SINGH THE COMMON MAN Nov 27, 2011. 50 Replies\nशशि कुमार सिंह (SHASHI) replied to Admin's discussion जय भोजपुरी परिवार के सदस्यन के बारे में ताजा समाचार"कुलदीप भईया,जनमदिन प रउवा के अउलाह बधाई आ अनघा शुभकामना बडुवे ।\nजय भोजपुरी"Thursdayशशि कुमार सिंह (SHASHI) replied to Admin's discussion जय भोजपुरी परिवार के सदस्यन के बारे में ताजा समाचार"जय भोजपुरि आ प्रनाम अनुप भईया,देरी रउआ ना हमरा से हो गईल क्षमा चाहब !बहुत-बहुत आभार बा, बस येहे नियन राउर लोग के आशिर्वाद बनल रहो ..जय भोजपुरी"Thursdayशशि कुमार सिंह (SHASHI) replied to Admin's discussion जय भोजपुरी परिवार के सदस्यन के बारे में ताजा समाचार"जय भोजपुरि आ प्रनाम रजंनीश भाई,बहुत-बहुत आभार बा..जय भोजपुरी"Thursdayशशि कुमार सिंह (SHASHI) replied to Admin's discussion जय भोजपुरी परिवार के सदस्यन के बारे में ताजा समाचार"जय भोजपुरि आ प्रनाम हिमांशु भईया,बहुत-बहुत आभार बा, बस येहे नियन राउर लोग के आशिर्वाद बनल रहो ..जय भोजपुरी"Thursdayशशि कुमार सिंह (SHASHI) replied to Admin's discussion जय भोजपुरी परिवार के सदस्यन के बारे में ताजा समाचार"जय भोजपुरि आ प्रनाम नवीन भईया,बहुत-बहुत आभार बा, बस येहे नियन राउर लोग के आशिर्वाद बनल रहो ..जय भोजपुरी"ThursdayAnoop Srivastava replied to Admin's discussion जय भोजपुरी परिवार के सदस्यन के बारे में ताजा समाचार"आजु कुलदीप जी के जनमदिन पे उनका के ढेर सारा बधाई बा ....जय भोजपुरी !"TuesdayAnoop Srivastava replied to Admin's discussion जय भोजपुरी परिवार के सदस्यन के बारे में ताजा समाचार"शशि भाई जी के जनमदिन के बधाई बा ....देरी खातिर क्षमा चाहब !\nजय भोजपुरी ।"TuesdayRajnish Kumar Singh replied to Admin's discussion जय भोजपुरी परिवार के सदस्यन के बारे में ताजा समाचार"Shashi Bhai ke janm deen par aulaah badhai...\n"May 13Himanshu B. Pandey replied to Admin's discussion जय भोजपुरी परिवार के सदस्यन के बारे में ताजा समाचार"प्रनाम आ जय भोजपुरी\nशशि भाई जनमदिन प रउवा के अउलाह बधाई आ अनघा शुभकामना बडुवे ।\nजुग जुग जिही\nजय भोजपुरी"May 12नबीन भोजपुरिया ( NB ) replied to Admin's discussion जय भोजपुरी परिवार के सदस्यन के बारे में ताजा समाचार"प्रनाम आ जय भोजपुरी\nआजु हमनी के छोट आ दुलरुवा भाई के जनमदिन ह , आईँ सभे शशि भाई के उँहा के जनमदिन प बधाई दिहल जाउ ...\nशशि भाई रउरा जनमदिन प रउवा के अउलाह बधाई आ अनघा शुभकामना बडुवे ।\nजय भोजपुरी"May 12Ritesh Kumar Srivastava liked Admin's group बागी बलियाApr 16sanjay panday joined Admin's groupबागी बलियाई ग्रूप देश के प्रथम स्वतंत्रता सेनानी और बलिया के बागी स्वर्गीय मंगल पांडे जी के समर्पित बा IMar 22 29\nsanjay panday liked Admin's group बागी बलियाMar 22अभिनन्दन गुप्ता replied to Admin's discussion जय भोजपुरी परिवार के सदस्यन के बारे में ताजा समाचार"bahut bahut dhanybad ba rauwa logke"Mar 13Mantu Singh replied to Admin's discussion जय भोजपुरी परिवार के सदस्यन के बारे में ताजा समाचार"बहुत बहुत धन्यवाद भाई!"Mar 12Mantu Singh replied to Admin's discussion जय भोजपुरी परिवार के सदस्यन के बारे में ताजा समाचार"बहुत बहुत धन्यवाद भईया!"Mar 12 More... RSS\nI am the adminstrator of this website.\nPrabhat Ferry - Bhojpuria Swabhiman Sammelan Added by Admin3Comments\nनवीन भोजपुरिया के भाषण Added by Admin 24 Comments\nभोजपुरिया स्वाभिमान सम्मेलन - उदघाटन Added by Admin3Comments\nऑनलाइन मिल रहल बा छठी मइया के प्रसाद\nPosted on November 17, 2012 at 10:53pm 13 Comments\nजय भोजपुरी डॉट कॉम का बारे में...\nPosted on September 27, 2012 at 3:07pm 10 Comments\nराउर सहयोग केहु के जान बचा सकेला...\nPosted on February 1, 2012 at 1:00am 29 Comments\nPosted on January 10, 2012 at 6:30pm 10 Comments\nPosted on December 6, 2011 at 10:00am 8 Comments\nPosted on December 6, 2011 at 10:00am9Comments\nPosted on October 31, 2011 at 1:30am6Comments\nPosted on October 10, 2011 at 2:14pm 11 Comments\nभोजपुरी भाषा अउर साहित्य खातिर भिक्षाटन\nPosted on September 27, 2011 at 1:30am 15 Comments\nगायिका अंशुमाला के मदद करीं\nPosted on July 1, 2011 at 3:30pm 34 Comments\nPosted on June 23, 2011 at 11:47pm 25 Comments\nखामोश हो गइल भोजपुरी के निर्भीक आवाज...\nPosted on April 12, 2011 at 3:21am 8 Comments\nPosted on March 18, 2011 at 12:45am 17 Comments\nPosted on January 14, 2011 at 10:00pm 13 Comments\nPosted on January 9, 2011 at 9:00pm 36 Comments\nसम्मेलन में लउकल 'आधी आबादी' के जलवा\nPosted on December 8, 2010 at 10:33am6Comments\nPosted on December 8, 2010 at 10:30am 12 Comments\nPosted on December 8, 2010 at 10:26am6Comments\nस्वाभिमान सम्मेलन के बाहर लागल मेला\nPosted on December 8, 2010 at 10:00am7Comments\nजय भोजपुरी परिवार के दुगो युवा सदस्य के असामयिक निधन\nPosted on November 29, 2010 at 1:00pm 15 Comments\nView All Comment Wall (408 comments)\nAt 6:54pm on November 28, 2012, DINESH KUMAR MISHRA said… "एडमिन जी प्रणाम, राउर एह अद्भुत प्रयास के शत शत नमन। जय भोजपुरी "\n"बहुत बहुत धन्यवाद, हमारो प्रसाद मिलल ह "\nJai Bhujpuri aur Jai Bhojpuriya.com\nP-64, Family Hostel, Sector-5, Rourkela (Orissa)\nEmail Id. dkmishra_73@yahoo.com\nAt 4:55pm on August 18, 2012, Umesh Gautam said… भैया ,प्रणाम । आज गलती से हामार एगो ब्लाँग कईसे बदली जमाना डिलिट हो गइल हा । का फिर उ हमरा ब्लाँग लिस्ट मेँ जुट सकेला ? At 10:50pm on August 10, 2012, Umesh Gautam said… भैया ,प्रणाम । हामार एगो blog भोजपुरी के दुश्म न के पँकज भोजपुरिया जी आपन discussion बना देले बानी आ दुसरका बात बा कि हामार mobile version वाला समस्या रउरा ठिक से समझे नईखी पावत । हम जब बिना कवनो browser के मोबाईल प जय भोजपुरी खोलतानी त सब आप्सन ठिक बतावता । मगर जसही opera mini se खोलतानी त sign in आ बाकी option गायब रहता । blog के निचे comment के option गायब रहता । addablog आदि के option गायब रहता । my Page प my blog आदि गायब रहता । रउरा खुद चेक क ली । जय भोजपुरी । At 8:20pm on August 8, 2012, Umesh Gautam said… भैया प्रणाम । हम पहिले भी E MAIL कईले रही । हम जब भी मोबाईल प opera mini से जय भोजपुरी खोलतानी त sign in के option नईखे मिलत । blog के निचे COMMENT के OPTION नईखे मिलत । addablog आदि के option नईखे मिलत । पहिले अईसे ना होत रहे . बिना browser के जय भोजपुरी बहुत कमे बढिया खुलेला । तनी देखल जाय । जय भोजपुरी । At 9:07pm on June 27, 2012, अभिनन्दन गुप्ता said… admin ji sawan ke mahina aawat ba jaibhojpuri ke benar badale ke chahi\naur hamara taraf se sawan ke pabitr tehwar ke hardik subh kamanaa baa\njai bhojpuri At 11:58am on June 4, 2012, Umesh Gautam said… भईया के प्रणाम आ बहुत सारा धन्यवाद , अईसन साईट विकसित कईला खातिर जहाँ घर जईसन माहौल बा । ई सँस्कृति हमेशा कायम रहे । हमरा अफसोस होला कि एहिजा हम देरी से अईनी हा । जय भोजपुरी । At 5:36pm on February 18, 2012, Arun Kumar Yadav said… Bahut Bahut dhnyabad.\nBhojpuria.com ke bahut bahut dhnyabad. At 4:18pm on February 11, 2012, Rohit Lal said… ji Admin ji Raur Dhanywad ba aur Dhanywad baeBhojpuri.com ke ki hum kehu ke dhukh me samil bhaila ke saubhagya milal ha\nbas hamara Vindhywasani mata ji prathana ba ki uha ke jaldi nik ho jai\nJai Bhojpuri At 8:07am on January 15, 2012, Arjun Kumar Singh said… Jai bhojpuri\nजय भोजपुरी, भोजपुरी डॉट कॉम के सब सदस्य आ ऐडमिन के नमस्कार, और धन्याबाद हमारा के जोड़े खातिर . At 6:31pm on December 27, 2011, dhiraj kumar yadav said… हा हा हा हा हा हा चाभी भुलईला के त हम जानत रहनी बाकी तुरईला के ना आ मोबईल भुलईला आ मिलला No comments yet!


Importance of Vivah Panchami Read in Bhojpuri - भोजपुरी में पढ़ें– विवाह पंचमी के महत्व – News18 हिंदी\nकाहें-कहीं विवाह पंचमी के शुभ मानल जाला आ कहीं अशुभ?एह साल विवाह पंचमी यानी मार्गशीर्ष शुक्ल पंचमी(अगहन शुक्ल पंचमी) 8 दिसम्बर के शुरू होत बा. शुभ मुहुर्त बुधवार सुबह4बजकर 54 मिनट से वृहस्पतिवार सुबह3बजकर 07 मिनट के बीच श्रवण नक्षत्र में पड़त बा.एह नक्षत्र में भारत में हर कार्य शुभ मानल जाला.जब कि मिथलांचल अउर नेपाल में विवाह पंचमी के दिन विवाह के शुभ ना मानल जाला.\n‘विवाह पंचमी’ के अवसर पर ही त्रेता युग में राम-सीता जी के शादी सम्पन्न भईल रहें.मिथलांचल में ई मान्यता बा कि विवाह पंचमी के अवसर पर शादी भईला के वजह से सीता जी के गृहस्थी कभी सुख-चैन से ना बीतल.एह अवसर पर विवाह के आजुओं मिथलांचल में शुभ ना मानल जाला.विवाह के बाद जब सीता जी ससुराल गइली, तब अठारह साल के उम्र में वनवास हो गईल.राम जी के राजगद्दी छोड़े के आदेश मिलल.वनवास के दौरान रावण के हाथे सीता जी के अपहरण भईल.रावण विजय के बाद पहिले वन में फिर अयोध्या में अग्नि परीक्षा से गुजरे के पड़ल.फिर दुर्मुख के शिकायत के बाद गर्भावस्था में दूसरका बार वनवास भईल.ऋषि वाल्मिकी के आश्रम में लव-कुश के जनम भईल.विवाह के बाद कभी सीता के- दुबारा जनकपुर जाएं के अवसर भी ना नसीब भईल.एगो कथा अइसनों मिलेला कि सीता के वनवास अउर अपहरण के पता राजा जनक के भी रहें.राम जी के भी सीता जी के वनवास के पता रहें.अयोध्या पहुँचला के बाद जब राम जी से आँख में आँसू के वजह पुछल गईल, तब उनका मन में भी ओह समय, अइसने हूक पैदा भईल रहें.फिर भी -अइसन कवन खास वजह रहें कि एह तमाम तरह के दुर्भाग्य के शिकार सीता जी के वाल्मीकि रामायण में- काव्यं रामायणं कृत्स्नं सीतायश्चरितं महत्-सीता जी के चरित्र के महानता के गुणगान कईल बा?\nपहिला बात ई कि लोकजीवन में रामजी के मर्यादा पुरुषोत्तम के भूमिका में स्थापित करें में बहुत बड़ी वक्तिगत कुर्बानी सीता जी के करें के पड़ल बा.आम तौर पर कवनों स्त्री पर सबसे पहिला आ आसान आरोप ‘चरित्रहीनता’ के लागेला.भवभूति के उत्तर रामचरितम् नाटक के आरंभ में सूत्रधार खुद कह रहल बा – यथा स्त्रीणां तथा वाचां साधुत्वे दुर्जनो जनः( जैसे स्त्रियों की पवित्रता के बारे में, उसी प्रकार काव्यरचनाओं के बारे में लोग छिद्रान्वेषी हुआ करते हैं.) लोग देवी सीता के बारे में रावण के अपहरण के बाद अशोक वाटिका में रहला के वजह से लांछन लगावत रहल.रावण के चंगुल से छुटकारा के बाद सीता जी के अग्नि परीक्षा जंगल में हो चुकल रहें.उनकर पवित्रता भी प्रमाणित हो चुकल रहें.बाकि अयोध्या में ओह अग्नि परीक्षा पर केहूं भरोसा ना कईल.एह प्रतिकार में कालिदास के ‘रघुवंश’ में सीता जी, राजा के सामने ई प्रश्न करत बाड़ी- प्रमाण कवन सच मानल जाई? अग्नि परीक्षा के जवन आपके सामने भईल रहें? अथवा लोकापवाद के-जवन आप सुनले रहनीं? आँखन देखि के प्रमाण मानल जाई या काने सुनला के? फिर ओकर भाव स्पष्ट करत कहत बानी कि-कामचार्यसीति भावः.अर्थात आपने मनमानी की है.\nएकरा बावजूद गुरु वशिष्ठ के आदेश पर रामजी सहमति जतावत कहत बानी कि- स्नेहं दयां च सौख्यं च यदि वा जानकीमपि.अराधनाय लोकस्य मुंचतो नास्ति मे व्यथा..( लोकरंजन के लिए स्नेह , दया, सुख अथवा जानकी को भी छोड़ते हुए मुझे कष्ट नहीं होगा.).ऊँ रामजी से बिछुड़ला पर सीता जी का कहत बाड़ी कि- जन्म जन्मांतर से जेकर दर्शन दुर्लभ बा.ओह, आर्य पुत्र के हम एक आँसू गिरले अउर दूसर आँसू आवें के बीच में देखत बानी.सीता के ई बात सुनीं के तमसा कहत बाड़ी- शोक अउर आनन्द से उत्पन्न आँसू बहाती हुई तुम्हारी दुग्ध-धवन दृष्टि मानो अपने हृदयेश को दूध की नहर की तरह स्नान कराती है.\nओह दाम्पत्य प्रेम में आसक्त सीता के ई शिकायत- बिल्कुल जायज बा कि- “अगिया में राम मोहि डारेनि लाई भूँजि काढ़ेनि.गुरु गेरुए गरभ से निकारेनि त कैसे चित मिलिहै..” गर्भावस्था में कवन अइसन पति होई, जवन अपना पत्नी के केहू के कहला पर-जवना के पवित्रता पहिले साबित हो चुकल बा.वनवास भेंज दी? लोकगीत में एगो इहो प्रसंग मिलेला- जब सीता जी के दुबारा अग्नि परीक्षा के घड़ी आइल.ओकर बड़ा कारुणिक वर्णन ‘कविता कौमदी’ के एगो कविता में मिलेला.\n“सीता आँखियाँ में भरलीं बिरोग एकटक देखिन.सीता धरती में गईं समाय कुछौ नहीं बोलिन..” हिंदी के प्रसिद्ध कवि रामनरेश त्रिपाठी कहते है कि “इस एक टक देखने और कुछ न बोलने में ही सीता ने सब कुछ कह डाला.” मतलब ई कि धरती के कोख से पैदा भईल सीता आपन पतिव्रता सिद्ध करें खातिर फिर धरती में समा गइलीं.ई गुहार लगावत कि- “फट जा री धरती समा जा री सीता केसों की हो गई दूब हो राम.इस रे पुरूष का मुख नहीं देखूँ जीवत दिया वनवास हो राम.”\nफिर भी सीता जी के मन में पति राम के प्रति दाम्पत्य प्रेम के जवन भाव है, अंतिम उदगार के रूप में प्रकट भईल बा- अजुओं ओकर कवनों जोड़ ना मिलीं.आपन सर्वस्व उत्सर्ग के बाद भी सीता जी के अपना पति श्रीराम के प्रति अइसन उतकट प्रेम सचमुच अतुलनीय बा.\n“इस रे काया पर हल भी चलैंगे खेती करैंगे श्रीराम हो राम.इस रे काया पर दूब जमैंगी गौवें चरावें श्रीराम हो राम..इस रे काया पर गंगा बहैंगी नीर पिलावें श्रीराम हो राम..” सीता की रामजी के प्रति अइसन पवित्र भावना के वजह से ही वाल्मीकि जी “ सीतायाश्च चरितं महत्” के प्रतिष्ठा प्रदान करत बानी.गुरु वशिष्ठ पत्नी अरुंधती बतावत बाड़ी कि-लोपामुद्रा, अनसूया और मैं तीन पतिव्रताएं प्रसिद्ध थी.अब तुम्हें लेकर चार गिनी जायेंगी.\nअगर ध्यान से देखल जाये, तब राम जी भी सोता से कम दुर्भाग्यशाली अपना पूरा जीवन में नइखन.छुटपन में ही ऋषि विश्वामित्र के निवेदन पर यज्ञ के रक्षा करें खातिर भेंज दिहल गइलें.विवाह के बाद कभी गृहस्थ जीवन ठीक से ना बीतल.चढ़त जवानी में चौदह वर्ष के उम्र में वनवास के आदेश भईल.वनवास से वापसी के बाद फिर लोकापवाद में सीता के परित्याग करें के पड़ल.अंत समय में अयोध्या के गुपतार घाट पर सरजू में जलसमाधि लेबे के पड़ल.एकरा बावजूद रामजी के ‘मर्यादा पुरुषोत्तम’ वाला अउर सीता जी के ‘पतिव्रता’ वाला रूप लोकजीवन में बरकरार बा.विवाह पंचमी के अवसर पर राम- सीता जी के विवाहोत्सव खूब धूमधाम से अयोध्या, जनकपुर अउर यहां तक शिव नगरी काशी में भी पूरा तैयारी के साथ मनावल जात बा.पूरा रश्मोरिवाज के साथ.हर साल एह अगहन पंचमी के अवसर पर कुछ सन्त- भक्त, अयोध्या से राम बारात लेकर आजुओं जनकपुर पहुँचे ला.एह वजह से अयोध्या के जनकपुर से प्रगाढ़ के सांस्कृतिक आज तक कायम बा.सीताधाम के महंत जी एक बार बतावत रहलन कि हाल-हाल तक राजा जनक जवना जमीन पर बईठी के सीता जी के कन्यादान कइलें रहनी, ओकर मालगुजारी वसूल के अयोध्या मंदिर में जात रहें.अब ऊँ परम्परा टूटी गईल बा.ओकरा के फिर से जिंदा करें के जरूरत बा.खाली सरकारी स्तर पर ई काम ना होई.महंत जी बतावत रहनीं कि-अयोध्या अउर जनकपुर के लोगन के मिलजुल के ई प्रयास करें के पड़ीं.वइसे सरकार की ओर से कोशिश अयोध्या से जनकपुर तक बस चलावें के भी भईल रहें.अब पता नइखें चलत कि बस कहां गईल.काशी से काठमांडू तक- विश्वनाथ से पशुपतिनाथ तक सांस्कृतिक एकता बरकरार रहें, एह खातिर भी कइगो सांस्कृतिक कार्यकर्म के घोषणा भारत सरकर की ओर से भईल रहें.बाकि कवनों योजना पर अभी तक कुछ खास काम नइखें हो पावल.खाली घोषणा होकर रहीं गईल बा.फिर भी लोकमन में राम-सीता के प्रति श्रद्धा वइसे बरकार बा.हर साल अगहन के ‘विवाह पंचमी’ के अवसर ऊँ पर प्रकट भी होला.


जुलाई 2011 – पृष्ठ 12 – Anjoria\nMonth: जुलाई 2011\nजुलाई 5, 2011 Editor\nरिलीज आ रिलीज के बाद बिहार में पचासवां दिन का तरफ बढ़त बा विनय आनन्द अभिनीत फिल्म त्रिनेत्र. निर्माता प्रतिमा डी मिश्रा. निर्देशक शाद कुमार. मुख्य अभिनेता विनय आनन्द, दिव्या…\nRelease and post-release Vinay Anand starrer movie Trinetra is moving towards 5oth day in Bihar. Producer Pratima D.Mishra. Director Shad Kumar. Main stars : Vinay Anand, Divya Dvivedi, Pankaj Kesri…\nनारी-जगत पुस्तक चर्चा\nजुलाई 4, 2011 OmPrakash Singh\nआजु हमनी सभे जानत आ मानत बानी कि देह के निरोग रखला के कवनो विकल्प नइखे. ऊ त रखही के बा. बाकिर अतने से काम नइखे चले वाला हमनी का…\n– प्रभाकर पाण्डेय “गोपालपुरिया” हो रहल बा भारत निरमान, गा रहल बा सब केहू गुनगान, 100 में हो गइने 99 बेइमान, तब्बो आपन देस बहुत महान. हो रहल बा भारत…\nजुलाई 2, 2011 OmPrakash Singh\nभोजपुरी सिनेमा के मेगास्टार मनोज तिवारी, जिनका के हालही में भइल एगो सिने अवार्ड समारोह में एह दशक के सितारा कहि के सम्मानित कइल गइल रहे, आजुकाल्हु गलत कारण से…\nभोजपुरी जिनिगी अपना चउथका साल में नाम बदल लिहले बा. अब एकर नाम हो गइल बा “भोजपुरी जिंदगी. नयका अंक में पत्रिका के संपादक उहे बाति लिखले बाड़न जवन आजु…


अछूत की शिकायत | फॉरवर्ड प्रेस\nBy Hira Dom हीरा डोम On November 1, 2014 No Comments Read this article in English\nहमनी के राति दिन दुखवा भोगत बानी,\nहमनी के सहेबे से मिनति सुनाइबि।\nहमनी के दुख भगवनओं न देखताजे\nहमनी के कबले कलेसबा उठाइबि।\nपदरी सहेब के कचहरी में जाइबिजां\nबेधरम होके रंगरेज बनिजाइबि।\nहाय राम! धरम न छोडत बनत बाजे,\nबेधरम होके कैसे मुंहवा देखाइबि\nखम्भवा के फारि पह्लाद के बचवले जां,\nग्राह के मुंहे से गजराज के बचवले\nधोती जुरजोधना कै भइआ छोरत रहै\nपरगट होके तहां कपडा बढवले।\nमरले रवनवां के पलले भभिखना के\nकानी अंगुरी पै धैके पथरा उठवले\nकहंवा सुतल बाटे सुनत न बाटे अब\nडोम ज़ानि हमनी के छुए से डेरइले\nहमनी के राति दिन मेहनत करीलेजां,\nदुईगो रूपयवा दरमाह में पाइबि।\nठकुरे के सुखसेत घर में सुतल बानीं,\nहमनी के जोति जोति खेतिया कमाइबि।\nहकीमे के लसकरी उतरल बानि,\nजेत उंहवो बेगरिया में पकरल जाइबि।\nमुंह बान्हि ऐसन नोकरिया करत बानीं,\nइ कुलि खबरि सरकार के सुनाइबि\nबभने के लेखे हम भिखिया न मांगबजा,\nठकुरे के लेखे नाहि लउरि चलाइबि।\nसहुआ के लेखे नाहि डांडी हम मारबजां,\nअहिरा के लेखे नहि गैया चोराइबि।\nभटउ के लेखे न कवित्त हम जोरबजां,\nअपने पसीनवां कै पइसा कमाइबजां\nघर भर मिलि जुली बांटी चोटी खाइबि।\nहडवा मसुइया के देहइया है हमनी कै,\nओकरे के देहिया बभनो के बानि।\nओकरा के घरे-घरे पुजवा होखत बाजे,\nसगरे इलकवा भईले जजमानी।\nहमनी के इनरवा के निगिचे न जाइले जा,\nपांके में से भरि भरि पिअतानी पानी\nपनही से पिटी पिटी हाथ गोड तुडि दैलें\nहमनी के इतनी काहे के हलकानि!\nयह कविता महावीर प्रसाद द्विवेदी द्वारा संपादित ‘सरस्वती’ (सितंबर1914, भाग 15, खंड 2, पृष्ठ संख्या 512-513) में प्रकाशित हुई थी।


महुआ के सबले अधिका टीआरपी वाला कार्यक्रम "जिला टॉप" – Anjoria\nअगर महुआ चैनल के सबले रोमांचित करे वाला कार्यक्रम के बात करीं त बात होखी “जिला टॉप” के. गवनई आधारित एह शो के एंकरिंग करत बाड़ी भोजपुरी के सबसे सफल अदाकारा अक्षरा सिंह जे एह शो में चार चाँद लगा दिहले बाड़ी. एह शो से अक्षरा सिंह के सफलता के कड़ी में एगो नाम अउर जुड़ गइल बा “जिला टॉप” जइसन सुपर हिट कार्यक्रम के.\nअक्षरा सिंह के चुनिन्दा किरदारन में से एगो होखे वाला बा विलेन के किरदार, जवना में अक्षरा सिंह जल्दिए नजर अइहन. फिलिम होखी “धरती के लाल” आ एकर नायक होखीहें सुपरस्टार पवन सिंह. निर्देशक बाड़ें कुमार विकल.\nबॉक्स ऑफिस पर धमाल मचावत सितारन से आगा निकललें खेसारी


टटका खबर : 28 अक्टूबर 2014, मंगल – टटका खबर\nOct 28, 2014 Breaking News in Bhojpuri, आरा, कैमूर, गाजीपुर, गोपालगंज. सासाराम, गोरखपुर, चंदौली, छपरा, जौनपुर, टटको में टटका, देवरिया, पश्चिमी चंपारण, पूर्वी चंपारण, बक्सर, बलिया, बेतिया, भदोही, मऊ, मोतिहारी, रोहतास, वाराणसी, सिवान\nजर्मनी के राजदूत माइकल स्टीनर संगे मुख्यमंत्री बिहार जीतन राम माँझी\nभारत में जर्मनी के राजदूत माइकल स्टेनर मंगलवार को पटना में बिहार के मुख्यमंत्री जीतन राम मांझी से मुलाकात की। इस बैठक में जर्मनी एवं भारत के संबंधों की चर्चा की गई। बैठक में जर्मनी ने बिहार को कृषि के क्षेत्र में सहयोग देने का आश्वासन दिया।\nलोक आस्था के महापर्व छठ के चार दिन के व्रत के दुसरका दिने आजु ‘खरना’ का साथ 36 घंटा के निर्जला उपवास शुरू हो गइल जवन परसों बियफे का दिने सबेर में आदित्य के अरघ दिहला का बाद पूरा होखी. एह बीच काल्हु साँझ के सूर्यास्तो बेरा आदित्य के अरघ दिहल जाई.\nउत्तर प्रदेश के अलीगढ़ जनपद में लापता बहिन के खोजे ला भटकत परेशान नवही आजु मंगल के दुपहरिया में एसएसपी दफ्तर के बाहर आत्मदाह करे के कोशिश कइलसि. मौका पर मौजूद पुलिसवाले ओकरा के बचा लिहले आ गिरफ्तार क लिहले.\nरोहतास जिला के संझौली इलाका के बैरी गांव का बधार से सुर्यपुरा थाना के सुरहुरिया गाँव के एगो रिटायर्ड फौजी के लाश मिलल बा.


मनोज तिवारी के ‘अपने बेगाने’ अब मुंबई में – Anjoria\nसिनेमा भोजपुरी के मेगा स्टार मनोज तिवारी के फिल्म ‘अपने बेगाने’ मुंबई में 24 फरवरी के शानदार तरीका से रिलीज कइल जाई. बिहार में ई फिल्म पहिलही सफलता के रिकार्ड बना चुकल बिया. एह में मनोज तिवारी के जबरदस्त एक्शन बा. पारिवारिक पृष्ठभूमि वाला कहानी पर बनल एह मनोरंजक फिल्म में दर्शकन के मनोज तिवारी के एगो नया अवतार देखे के मिली.\n‘अपने बेगाने’ में मुख्य किरदार मनोज तिवारी, विक्रांत, मोनालिसा, अवधेश मिश्रा, कल्पना शाह, रीना रानी, सीमा सिंह, अयाज खान, गोपाल राय, देव मल्होत्रा, अली खान, हीरा यादव, रामेश्वर शर्मा, रीना सिंह आ सेजल जइसन मँजल कलाकार बाड़े. बहुते भव्य तरीका से बड़हन सेट्स पर फिल्मावल एह फिल्म के तकनीकीओ रूप से बहुत मजबूत बतावल जात बा. गानो बहुते निमन बा. गीतकार हउवे विनय बिहारी, प्रमोद पाण्डे आ सच्चिदानंद कवच. संगीत दिहले बाड़े राजेश गुप्ता-गुणवंत सेन. आ गाना गवले बाड़ें मनोज तिवारी, उदित नारायण, इंदू सोनाली, दीपा घोष, सुप्रिया आ पामेला जैन.\nएकरा के कमाल के फिलिम बतावत मनोज तिवारी कहले कि ‘अपने बेगाने’ के दर्शक खूब पसंद करीहें. एह फिल्म के राजस्थान के खूबसूरत लोकेशन पर फिल्मावल गइल बा.


देश दुनिया के खबर, अतवार 28 अगस्त का दिने – टटका खबर\nदेश दुनिया के खबर, अतवार 28 अगस्त का दिने\nअतवार का दिने देश भर में अन्ना के जीत केजश्न मनावल गइल. दिल्ली के इंडिया गेट पर हजारों लोग के भीड़ उमड़ल जवना में हर उमिर के आ हर पेशा के लोग रहल.\nअन्ना हजारे के सहयोगी प्रशांत भूषण के कहना बा कि पिछला 13 दिन के लड़ाई के सबले खास हासिल रहल हर समुदाय के लोग के एकजुट कइल.\nकेंद्रीय कानून मंत्री सलमान खुर्शीद अतवार का दिने कहले बाड़न कि सरकार कानूनो बनावत घरी सामाजिक संगठनन के भागीदारी बनवले राखी.\nस्वर साम्राज्ञी लता मंगेशकर गांधीवादी अन्ना हजारे अउर देश के नौजवानन के भ्रष्टाचार के खिलाफ उनुका आंदोलन के मिलल सफलता आ असम्भव के सम्भव बनवला पर बधाई दिहले बाड़ी.\nजम्मू कश्मीर के श्रीनगर में 300 से अधिक मोटरसाइकिल सवार शनिचर का रात एगो थाना पर पथराव कइले जवना से छह गो पुलिसकर्मी घवाहिल हो गइले. 70 गो हमलावरन के गिरफ्तार कर लिहल गइल बा आ 10 गो मोटरसाइकिलो जब्त कइल गइल बा.\nमुम्बई में भारी बरखा का चलते अतवार का दिने छत्रपति शिवाजी अंतर्राष्ट्रीय हवाई अड्डा पर कुछ देर ले उड़ान ना हो पावल.\nप्रधानमंत्री मनमोहन सिंह अतवार का दिने राष्ट्रपति प्रतिभा पाटील से भेंट कर के लोकपाल विधेयक सम्बंधी प्रस्ताव के संसद से मिलल मंजूरी पर चरचा कइलन.\nअन्ना आन्दोलन के परिणति के भाजपा आम आदमी के जीत बतवलसि.\nरामलीला मैदान में 13वां दिने आपन अनशन तूड़ला का बाद अन्ना हजारे के गुडगांव स्थित मेदांता अस्पताल में भरती करवावल गइल बा जहाँ उनुका के डाक्टरन का निगरानी में राखल जाई. उनुकर जांच करे वाला डॉ नरेश त्रेहन के कहना बा कि अन्ना पूरा स्वस्थ बाड़न.\nभूमि आवंटन के मुद्दे पर घेराइल हरियाणा के हुड्डा सरकार जे राजीव गांधी चैरिटेबल ट्रस्ट के जमीन आवंटित कइले बिया.\nहिमाचल में कुल्लू दशहरा6अक्टूबर से 12 अक्तूबर ले आयोजित होई.\nनेपाल में दूसरका बेर माओवादियन के सरकार बने जा रहल बा. पिछला तीन साल में चउथा प्रधानमंत्री खातिर अतवार का दिने भइल मतदान में माओवादी उम्मीदवार बाबूराम भट्टराई चुनाव जीत गइल बाड़न.\nबांग्लादेश के प्रधानमंत्री शेख हसीना कहले बाड़ी कि लीबिया के शासक मुअम्मार गद्दाफी बांगला देश के संस्थापक आ उनुका पिता शेख मुजीबुर रहमान के हत्यारन के पनाह दिहले रहले.\nअल्जीरिया एह बाति से नकरले बा कि मुअम्मार गद्दाफी के काफिला अल्जीरिया में घुसल बा.\nपाकिस्तान में अतवार का दिने एगो यात्री रेलगाड़ी पर बंदूकधारियण के हमला में कम से कम पांच लोग मराइल बाड़े आ 17 जने घवाहिल भइल बाड़े.\nअमेरिका के पूरबी तट पर आइल आइरीन तूफान का चलते वाशिंगटन, न्यूयार्क, फिलाडेल्फिया समेत कई शहरन के बिजली गुल हो गइल. में 10 लाख मकानों की विद्युत आपूर्ति ठप्प हो गई। अकेले न्यू जर्सी में लाखों लोग प्रभावित हुए हैं।\nपाकिस्तानी प्रधानमंत्री यूसुफ रजा गिलानी कराची हिसा के सरकार खातिर ‘सबले बड़हन चुनौती’ बतावत लोग से पुलिस के सहायता करे के निहोरा कइले बाड़न.\nपाकिस्तान के आतंकवाद निरोधी एगो अदालत राष्ट्रपति रहल परवेज मुशर्रफ के सम्पत्ति जब्त करे के आदेश दिहले बिया काहे कि ऊ अदालत में हाजिर नइखन होत.\nगद्दाफी के पोसपुत बेटी जिंदा बिया आ त्रिपोली के एगो अस्पताल में डॉक्टर बिया.\nआतंकवादी संगठन अलकायदा के नम्बर दू सरगना अतियाह अब्द अल-रहमान पाकिस्तान में मरा गइल बा.\nविमानन कम्पनी फिनएयर ने भारतीय विमानन कम्पनी किंगफिशर का साथे मिलके भारत के सात गो नया शहर के अपना नेटवर्क में शामिल कर लिहले बिया.\nबीस बरीस से बेसी समय दक्षिण फिल्म उद्योग में बितवला का बाद ‘बाडीगार्ड’ के निर्देशन से बालीवुड में डेग धरे वाला सिद्दीकी के कहना बा कि बालीवुड रचनात्मकता का हिसाब से संतुष्टि देबेला.\nअन्ना की जीत के बालीवुड एगो नया सबेरा कहले बा. अमिताभ बच्चन आ शबाना आजमी से लगाइत बालीवुड की तमाम हस्ती अपना ट्विटर पर बधाई के झड़ी लगा दिहले बाड़े.\nइलाज करावे खातिर अमेरिका जात सलमान खान पता ना कवना कारण से आपन यात्रा एक दिन ला टार दिहले आ अब आजु अतवार का दिने जाये वाला बाड़े.\nइंग्लैंड क्रिकेट टीम के स्पिन गेंदबाज ग्रीम स्वान के कहना बा कि उनुकर सबले बढ़िया खेल होखल अबही बाकिये बा जवना खातिर ऊ कड़ा मेहनत करत बाड़े.\nरूसी एथलीट वालेरी बोरचिन 13वां विश्व चैम्पियनशिप के 20 किलोमीटर पैदल चाल स्पर्धा के स्वर्ण पदक जीत लिहले. ऊ एक घंटे 19 मिनट 56 सेकेंड में ई दूरी तय कइलन.\nअबही ले छठवा जगह पर रहल भारतीय टीम के पुरुष विश्व स्क्वॉश चैम्पियनशिप में आठवां जगह से संतोष करे के पड़ल बा.\nलीस्टरशायर काउंटी क्लब फ्रेंड्स लाइफ ट्वेंटी-20 फाइनल मुकाबला में समरसेट के 18 रन से हराके खिताब जीत लिहले बावे.\nउत्तर प्रदेश के खबर, अतवार 28 अगस्त का दिने\nबिहार के खबर, सोमार 29 अगस्त का दिने


तिसरको हफ्ता ‘सजना मंगिया सजाई दऽ हमार’ के सुपरहिट प्रदर्शन जारी रहल – Anjoria\nJul 30, 2014 नेहाश्री, सजना मंगिया सजाई द हमार\nमेहरारूअन के पहिल पसंद बनल भोजपुरी फिलिम ‘सजना मंगिया सजाई द हमार’ अपना प्रदर्शन के तिसरको हफ्ता में सुपर हिट बनल रहल. मैनास प्रोडक्शन के बैनर में निर्माता हलचल सिंह के ई फिलिम बेटी के वजूद के मजबूत बनावत बिया. फिलिम में राजस्थानी सुपरस्टार अभिनेत्री नेहाश्री आ स्टार नायक गायक अरविन्द अकेला उर्फ कल्लू के अभिनय के जादू देखेवालन के दिल दिमाग पर आपन जादू कइले जात बा. सभे एह जोड़ी के भरपूर सराहऽता.\nएह फिलिम के सबले बड़ खासियत बा कि ढेर दिन बाद कवनो भोजपुरी फिलिम के सेंसर बोर्ड से ‘यू’ सर्टिफिकेट मिलल बा. भोजपुरी संस्कृति के मान-मर्यादा के ध्यान में राखत एगो साफ सुथर फिलिम बनवले बाड़न निर्माता हलचल सिंह आ उनका उम्मीदन के साकार कइले बाड़न निर्देशक ओम प्रकाश यादव ‘ओमजी’.\nनेहाश्री के बिंदिया के जादू चल गइल बा मेहरारूअन पर\nएह फिलिम के नायिका आ राजस्थानी सिनेस्टार अभिनेत्री नेहाश्री के बिंदिया पूरा बिहार आ झारखण्ड में अपना छाप छोड़ले जात बिया. एह महिला प्रधान भोजपुरी फिलिम के प्रमोशन करत नेहाश्री सगरी औरतन के ‘सजना मंगिया सजाई द हमार’ ले बिंदिया सौगात में बँटली आ ओह लोग से प्यार आ आशीष लिहली.\nबिंदिया के महत्व हमनी के महिला समाज में बहुते खास बा. बिंदिया सुहाग के निशानी होले आ सोहागिन औरत हमेशा अपना माथ पत टिकुली बिशदिया लगवले राखेली.


चोकलेटी स्टार से बन गइलन ही-मैन – Anjoria\nभोजपुरी के मशहूर गायक आ सुपर स्टार पवन सिंह के नाम आवते सुने वाला का जेहन में एगो मासूम चेहरा उग आवेला जवन अभिनेत्रियन से इश्क फरमावेका आ जरुरत पड़े त गुंडा सबके सबक सिखावतो लउक जाला. अब उहे पवन सिंह अपना मासूमियत के साथे साथ एगो नया रूप में परदा पर अवतरित होखींहे आ ई छवि होखी सन्नू देओल का अंदाज में एगो हीमैन के. आ अपना मजबूत हाथन से दुश्मन के छक्का छोडावत नजर आई.\nपवन सिंह अपना के एह रूप में ढाले खातिर अपना के बहुते तपवलन आ जिम में पसीना बहवलन. पवन सिंह अपना के शुरूवे से सन्नी के फैन बतावेलन आ कहेलन कि जबो ऊ परदा पर सन्नी के देखसु त इहे सोचसु कि ओही अंदाज में गुंडा सब के पिटाई करीहें. बाकिर गाइकी में मिलल लोकप्रियता आ अभिनय में मिलल सफलता का चलते ऊ बहुते व्यस्त हो गइले आ निर्देशको लोग उनुकर चाकलेटी चेहरा देखत उनुका के रोमांटिके रोल देत गइल. ई अलग बाति कि ओहू फिलिमन में पवन जबे अवसर मिलल अपना रोल मॉडल सन्नी देओल के अंदाज़ के परदा पर उतारे के काम करत रहलन.\nबतावे जोग बा कि पवन सिंह मिथिला टॉकीज के राजू निर्देशित “राखेला शान भोजपुरिया जवान”, रवि भूषण के “आंधी तूफ़ान” समेत लगभग आधा दर्जन नया फिलिमन में रोमांस का साथही जबरदस्त एक्शनो करत लउकीहें. बहरहाल, पवन सिंह भोजपुरी फिल्म इंडस्ट्रीज में ही मैन के कमी पूरा कर दिहले.\n(उदय भगत, अपना न्यूज आ रंजन सिन्हा के अलग अलग रपट से)


सीमा सिहं के आयटम शतक – Anjoria\nभोजपुरी सिनेमा के सनसनी सीमा सिंह एगो नया रिकार्ड बना दिहले बाड़ी आयटम सांग के शतक बनावे के. सीमा सिंह भोजपुरी के पहिला आयटम डांसर हई जिनकर आयटम वाली फिल्म एक सौ बन गइली सँ. तीने साल में सौ फिल्म में आयटम नम्बर देबे के रिकार्ड बनावे वाली सीमा सिंह के आयटम शतक वाली फिल्म रहल “इंसाफ” जवना में मेगा स्टार मनोज तिवारी आ सुपर स्टार पवन सिंह मुख्य भूमिका में बाड़े. सीमा सिंह के आयटम वाली हर फिल्म सफल साबित भइल बा.\nसीमा सिंह के आयटम के शतक के शूटिंग मुंबई के एगो स्टूडियो का सेट पर भइल जहाँ इन्डस्ट्री के तमाम दिग्गज मौजूद रहलन. “इंसाफ” के निर्माता हउवें मशहूर अभय सिन्हा. सीमा सिंह आजुवो सबसे बेसी आयटम नंबर कर रहल बाड़ी. हर निर्माता सीमा सिंह के लकी माने ला आ सीमा सभकर पसंदीदा आयटम डांसर हो गइल बाड़ी. आ कमोबेस हर भोजपुरी फिल्म में सीमा के जलवा देखे के मिल रहल बा.


Bhojpuri: माई के अँचरा पुरान, अँचरवे में खोट हो गइल; मदर्स डे पर जरूर पढ़ें Mother s day special There is no one in the world like mother every happiness in her lap\nपूरा विश्व में मई महीना के दूसरा अतवार के मातृ दिवस मनावल जाला.\nमाई के ममता पर हिन्दी आ भोजपुरी में गाना बहुत सारा गीत बा. भोजपुरी में हालांकि माई पर ढेर गाना लोरी बा लेकिन कुछ गाना बा जवन माई के प्रेम आ ओकर महत्व के बखान करता जइसे एगो गाना बा ‘माई रे माई तोर मनवा गंगा के पनिया हो राम…’ ई गाना रफी साहब गवले रहलें आ ई एगो क्लासिक गाना बा अंजान साहेब के लिखल.\nLast Updated: May 9, 2021, 11:16 AM IST\nआज मदर्स डे ह. पूरा विश्व में मई महीना के दूसरा अतवार के मातृ दिवस मनावल जाला. हालाँकि अभी त मनावे लायक कुछुओ नइखे. कोरोना के चलते का गाँव, का शहर सब श्मशान बनल बा. रोज लोग मर रहल बा. हर उम्र के लोग मर रहल बा. केतना लोग अपना महतारी-बाप के खो देलस.\nजेकर माई मुअल बाड़ी, ओकरा खातिर त आज के दिन अउर भारी होई. पिछिला साल कोरोने में एगो फिल्म के अइसने मार्मिक दृश्य खातिर हमरा से गीत लिखवावल गइल. एह सिचुएशनल गीत के आज कई लोग अंदर तक महसूस करत होई.\nगीत के बोल बा -\nअँचरा छोड़ा के चल काहे दिहले\nएतना दूर ए माई\nअब के बबुआ, बबुआ कहिके हमके पास बोलाई\nतोरा बिना जीही, जीही कइसे\nतोर बउरहवा रे माई\nफिल्म ‘मेहंदी लगा के रखना 3’ में हमार लिखल इ गाना खेसारी लाल यादव पर फिल्मावल गइल बा. गाना के संगीत बड़ा सुंदर बा, रजनीश मिश्र संगीत निर्देशक बानी. फिल्म के निर्देशन भी इहें के कइले बानी. युवा गायक नीलकमल के स्वर में गाना खूब धरत बा. कहानी में जब हीरो के एकलौता सपोर्ट करे वाली माई मर जात बाड़ी त उ भोकार पार के रोवत बाड़न आ अपना माई से पूछत बाड़न कि\nखूँटा उखड़ गइल बा गईया के\nअब इ बछड़ुआ कहवाँ जाई\nमाई के ममता पर हिन्दी आ भोजपुरी में गाना बहुत सारा गीत बा. भोजपुरी में हालांकि माई पर ढेर गाना लोरी बा लेकिन कुछ गाना बा जवन माई के प्रेम आ ओकर महत्व के बखान करता जइसे एगो गाना बा ‘माई रे माई तोर मनवा गंगा के पनिया हो राम…’ ई गाना रफी साहब गवले रहलें आ ई एगो क्लासिक गाना बा अंजान साहेब के लिखल. फेर एगो गाना बहुत साल बाद फिल्म पंडित जी बताईं ना बियाह कब होई में आइल - ‘माई जइसन हो, के करी दुनिया में प्यार’ जवन बहुत पसंद कइल गइल. निरहुआ के फिल्म जिगरवाला के गाना ‘अमृत के धार केहू केतनो पिआई’ भी माई के ममता पर लिखाइल सुंदर गाना बा.\nहिन्दी में माई पर कुछ सदाबहार गीत बाटे, जइसे जानवर फिल्म के गाना, ‘पास बुलाती है, कितना सताती है’ सुने वाला के आँख में आँसू भर देला. फिल्म लाडला के गाना ‘तेरी उंगली पकड़ के चला’ बहुत मार्मिक गाना बा. सोनू निगम के गावल गाना ‘माँ का दिल’ सभके पसंदीदा गाना ह आ ओह के हर एक एक लाइन में एतना मर्म बा कि सुने वाला भावुक हो जाला.\nमाई के प्यार आ ओकरा त्याग पर खूब लिखाइल बा, कहाइल बा, देखावल भी गइल बा. हमनी के वेद-पुराण से लेके आधुनिक कला अउरी साहित्य भी हमेशा से माई के गुणगान कइले बा. हिन्दी, भोजपुरी, मराठी, अंग्रेजी, तमिल, तेलुगु आ अन्य भाषा के सिनेमा में भी माई पर फिल्म बनल बा, माई पर गीत बनल बा, ओकरा किरदार पर कहानी बनल बा, आइकॉनिक सीन फिल्मावल बा.\nसभके याद होई दीवार फिल्म के सीन, अमिताभ बच्चन, शशि कपूर आ निरूपा रॉय के बीच फिल्मावल सीन. जब अमिताभ अपना दौलत शोहरत आ इज्जत के धौंस दे तारें आ पूछत बाड़ें कि तोहरा लगे का बा तs शशि कपूर उनका के एक लाइन में चुप करा देत बाड़ें. कहतारें कि ‘मेरे पास माँ है’. उहे माँ जेकरा सामने ई सगरो धन दौलत, नाम शोहरत फीका बा.\nमाई के त्याग आ न्यायप्रियता पर फिल्म मदर इंडिया माई पर बनल एगो कल्ट क्लासिक फिल्म ह. एह फिल्म के अब तक बेहतरीन भारतीय फिल्मन में शीर्ष में दर्जा दिहल जाला. एगो माई जब ओकर पति परिवार छोड़ के कहीं चल जात बाड़न त अकेले अपना तीन गो बेटा अउरी कोख में पलत चौथा संतान के जिम्मेदारी उठावत बाड़ी. उनका ऊपर गाँव के महाजन सुखीलाल के कर्ज चढ़ते जाता जवन भरले भरात नइखे. उनका जीवन में एक से एक तूफान आवता आ उ सबके डँट के सामना करत बाड़ी. एह संघर्ष में उ आपन तिसरका आ चौथा संतान खो देतारी बाकिर अपना पहिला दू संतान खातिर लड़त बाड़ी. कालांतर में जब बड़का बेटा डाकू बन जाता आ अपना जुल्म के बदला लेवे खातिर गलत राह अपनावता त माई बड़ा कष्ट से पालल ओह बेटा के धर्म अउरी न्याय के रक्षा खातिर गोली मार देतारी. ई फिल्म में माई के अपना बच्चा खातिर कुछु क जाए वाली दृढ़संकल्पित स्त्री के अलावा एगो भारतीय नारी के रूप भी दिहल बा जवन चंडी बन जाले जब ओकरा सामने अन्याय होला.\nमाई के दमदार किरदार वाली एगो अउर फिल्म बा- मॉम. एह फिल्म में श्रीदेवी माई के भूमिका में बाड़ी. फिल्म के कहानी एगो माई के बा जवन शिक्षिका बाड़ी आ अपना सौतेली बेटी के स्कूल में पढ़ावत बाड़ी. माई बहुत कोशिश करतारी कि उ बेटी उनका के माई कहे. एक बार बेटी के रेप हो जाता आ उ बिस्तर पर पड़ जा तिया. पुलिस प्रभाव मे आके केस रफा दफा कर देतिया. माई घायल शेरनी के जइसे बेटी के इंसाफ दिआवत बाड़ी. अंत में बेटी अपना सौतेली माँ के मॉम कहि देतिया जेकरा के सुने खातिर उनकर कान तरसत रहत बा. ई फिल्म माई के अपना संतान खातिर कवनो भी दुश्मन से लड़ जाए के कहानी कहत बा.\nनिर्देशिका अश्विनी अय्यर तिवारी के फिल्म नील बट्टे सन्नाटा में एगो नौकरानी माई अपना बेटी के अफसर बने के सपना खातिर सभ ताकत झोंक देत बाड़ी आ अंत में ओकरा के अफसर बनाइये देत बाड़ी. एही तरे माई के दमदार किरदार पर बॉलीवुड में अउर भी फिल्म बनल बा जइसे हेलीकॉप्टर ईला, पा, चाँदनी बार, वास्तव, सीक्रेट सुपरस्टार, जज्बा, कहानी आदि.\nमदर्स डे पर इ सब त फिल्म आ गाना-बजाना के बात भइल. तनी ओल्ड एज होम के तरफ चलल जाय. तनी ओने चलल जाय जहाँ बेटा अमेरिका-इंग्लैण्ड में आ बेबस माई-बाप अकेले इण्डिया में आ एह कोरोना काल में केहू पूछ्निहार नइखे. इ त छोड़ी साहेब बेटा-बहू के साथ रहलो पर कुछ बुजुर्ग उपेक्षित बाड़े त हमरा अपने गाना के लाइन मन परता –\nमाई के अँचरा पुरान, अँचरवे में खोट हो गइल\nमदर्स डे के सार्थकता तबे बा जब बबुआ माई के बुढ़ापा में ओइसहीं केयर करस जइसे माई बबुआ के बचपन में कइले रहली.


हिन्दू – टटका खबर\n(टटका खबर, मंगल, सावन अँजोरिया तृतीया, 2078 विक्रमी) केन्द्रीय गृह मंत्री का नियन्त्रण में रहे वाली दिल्ली पुलिस देश के हिन्दुवन के संकेत दे दिहलसि कि हिन्दुवन के डेरा के आ सहमि के रहे के चाहीं. ना त भुगते खातिर तइयार रहो. हिन्दू संत के गरदन काटे के बात करे वाला आ शाहीन बाग में\nदेश के चार गो राज्यन आ एगो केन्द्र शासित प्रदेश के विधानसभन के चुनाव परिणाम आवल जारी बा. अबहीं आखिरी परिणाम नइखे आइल बाकिर कांग्रेस के खुशी के ढिकाना नइखे. ओकरा लागत बा कि भाजपा के हार हो गइल एहसे बड़हन खुशी का हो सकेला.असम में भाजपा दुबारा सरकार बनाई, पुड्डुचेरी में कांग्रेस के हरा\nकाल्हु जब देश एगो नया इतिहास बनावत रहुवे ओह समय बिहार के कुशासन बाबू नीतीश कुमार के गोल देशहित का खिलाफ जा के कश्मीर बिल का खिलाफ वोट दिहलसि. सुशील मोदी जइसन चाटुकार का सहारे नीतीश बाबू के भरम हो गइल बा कि भाजपा उनुका पिछाड़ का नीचे उचकुन लगावे के मजबूर बिया. उनुकरो भरम\nसुप्रीम कोर्ट के कहना बा कि अनुच्छेद 370 हटावल ना जा सके\nश्रीनगर 04 अप्रैल. जम्मू-कश्मीर के मुख्यमंत्री महबूबा मुफ्ती आजु बहुते खुश हो गइली जब सुनली कि सु्प्रीम कोर्ट कह दिहलसि कि जम्मू-कश्मीर के अलगा दर्जा देबा वाला अनुच्छेद 370 के अब हटावल ना जा सके. उनुकर कहना बा कि अनुच्छेद 370 कश्मीर के मजहबी, सांस्कृतिक आ भाषाई अखंडता सुरक्षित राखे में अहम भूमिका निभावेला. आ\nसोशल मीडिया पर प्रधानमंत्री नरेंद्र मोदी के आपत्तिजनक फोटो पोस्ट करे वाला मोबाइल दूकानदार के गाजीपुर पुलिस गिरफ्तार क के जेल भेज दिहलसि. कासिमाबाद में मोबाइल के दुकान चलावे वाला सोनबरसा गांव के बरक्कत राईनी अपना मोबाइल से सोशल मीडिया पर प्रधानमंत्री के आपत्तिजनक तस्वीर पोस्ट कइले रहल. एकरा खिलाफ संघ के ब्रजभूषण सिंह आ\nगोरखपुर में काल्हु ब्रह्मलीन महंत दिग्विजयनाथ के सात दिना पुण्यतिथि समारोह में बोलत महन्त नारायण गिरी कहनी कि दुनिया के सबले श्रेष्ठ संस्कृति हिन्दू संस्कृति आ सामाजिक व्यवस्था में जाति के आधार पर ऊंचनीच के भावना आ छुआछूत एगो कोढ जइसन बावे. कहलन कि ब्रह्मलीन महन्त दिग्विजयनाथ एह बारे में बड़हन जनजागरण अभियान चलवले रहीं


सोहैल अपहरण के दोषियन के बकसल ना जाई : नीतीश – टटका खबर\nसोहैल अपहरण के दोषियन के बकसल ना जाई : नीतीश\nपटना 19 दिसम्बर (वार्ता) सूरत के अरबपति व्यवसायी हनीफ हिंगोरा के बेटा सोहैल के अपहरण का मामिला में बिहार के एगो मंत्री के शामिल होखे के खबर अइला का बाद आपन चुप्पी तूड़त नीतीश कुमार कहले बाड़न कि पुलिस मामिला के तह ले जाई आ दोषियन के बकसल ना जाई.\nसोहैल के अपहरण दमन से भइल रहुवे आ उनका के छपरा के एगो मकान में करीब एक महीना ले बन्हक रखला का बाद फिरौती वसूलला के बाद छोड़ल गइल. सोहैल के पिता के आरोप बा कि एह मामिला के तार सरकार के एगो मंत्री से जुड़ल बा.\nपुलिस एह बीच अपहरण करे में शामिल होखे के आरोपी दीपक के भाई रंजीत के गिरफ्तार क लिहले बिया.\nTags: अपहरण, नीतीश कुमार, बिहार सरकार, मंत्री\nदिघवारा में सीतलपुर बाजार के एगो नवही के अपहरण\nदू गो शिक्षकन के गिरफ्तार क के अपहृत स्कूली छात्रा के छोड़ावल गइल


भोजपुरी कहानी – Anjoria\nTag: भोजपुरी कहानी\nजून 13, 2021 Editor\nअशोक द्विवेदी चितकबरा पहाड़ का अरियाँ अरियाँ जवन ऊँच-खाल डहरि ओने गइल रहे, ओकरा दूनो ओर छोट-बड़ गई किसिम के बनइला फेंड़ रहलन स. कुछ हरियर पतई से झपसल आ…\nअप्रैल 3, 2021 Editor\nरामेश्वर सिंह काश्यप ताल के पानी में गोड़ लटका के कुंती ढेर देर से बइठल रहे। गोड़ के अंगुरिन में पानी के लहर रेसम के डोरा लेखा अझुरा जात रहे…\nनवम्बर 28, 2016 Editor\n(भोजपुरी कहानी) – सुधीर श्रीवास्तव ‘नीरज’ राति अबहिन दुइयो घरी नाहीं बीतल होई बाकिर बरखा आ अन्हरिया क मारे अधराति के लखां सन्नाटा पसरि गइल रहे चारू ओर. अषाढ के…\nनवम्बर 29, 2014 Editor\n– देवेन्द्र कुमार सउंसे घर में कोहराम मच गइल. सुमना के बाबा के मिजाज राति खानि एकाएक खराब हो गइल. सभे लोगन के चेहरा प हवाई उड़त रहे. अब का…\n–  नीमन सिंह जब से हम होस सम्हरनी हमरा मन में इ उमंग उठल करे कि हम एह गाँवही में रहब आ एकरा बिकास खातिर कुछ करब. समय बीतत…\nजुलाई 25, 2010 OmPrakash Singh\n– रामरक्षा मिश्र विमल भिनसहरा, करीब तीन बजे. साफ-साफ मुँह अभी नइखे चिन्हात केहूँ के अँजोरो. चन्दा आपन लुग्गा-फाटा बन्हली मोटरी अस आ कान्ही प धइके निकलि गइली पिछुवारी मिहें.…


बराबर गुफासभ - विकिपीडिया\nगुफा, सीढ़ी आ गुफा के दरवाजा\nबिहार में लोकेशन\nजहानाबाद जिला, बिहार, भारत\n25°00′18″N 85°03′47″E / 25.005°N 85.063°E / 25.005; 85.063निर्देशांक: 25°00′18″N 85°03′47″E / 25.005°N 85.063°E / 25.005; 85.063\nबराबर आ नागार्जुनी पहाड़ी के हिस्सा\n322–185 ईसा पूर्ब\nबराबर गुफासभ भारत में चट्टान काटके बनावल सबसे पुरान गुफा ह, जेमें से ज्यादातर के संबंध मौर्य काल (322-185 ईसा पूर्व) से बा और कुछ में अशोक के शिलालेख देखल जा सके ला; इ कुल गुफा भारत के बिहार राज्य के जहानाबाद जिला में गया से 24 किलोमीटर की दूरी पर पड़े ला।\nकई चट्टान के काट के बनावल गइल कक्ष अशोक (आर. 273 ईसा पूर्व से 232 ईसा पूर्व) अऊर उनकर पुत्र दशरथ के मौर्य काल, तीसरी सदी ईसा पूर्व से संबंधित बा। अइसे तऽ उ स्वयं बौद्ध रहन लेकिन एगो धार्मिक सहिष्णुता के नीति के तहत उ विभिन्न जैन संप्रदाय के पनपे के मैका दिहलन। एह कुल गुफा के उपयोग आजीविका संप्रदाय के संन्यासी लोगन द्वारा कइल गइल जेकर स्थापना मक्खाली गोसाला द्वारा कइल गईल रहे, उ बौद्ध धर्म की संस्थापक सिद्धार्थ गौतम और जैन धर्म क अंतिम एवं 24वां तीर्थंकर महावीर क समकालीन रह न। इनकी अलावा ए स्थान प चट्टान से निर्मित कईगो बौद्ध और हिंदू मूर्ति भी पावल गईल बा।\nई.एम. फोर्स्टर क पुस्तक, ए पैसेज ऑफ इंडिया भी एही क्षेत्र के आधार बना के लिखल गईल बा, लेखक ए स्थल का दौरा कई न और बाद में आपन पुस्तक में काल्पनिक मारबार गुफाओं की रूप में एकर इस्तेमाल कई न।\nबराबर में ज्यादातर गुफा दुगो कक्ष वाला बनल बा, जेके पूरा तरह से ग्रेनाईट के तराश के बनावल गईल बा आ एमें एगो उच्च-स्तरीय पॉलिश युक्त आतंरिक सतह और गूंज क रोमांचक प्रभाव मौजूद बा। पहिला कक्ष उपासक लोगन की खातिर एगो बड़ आयताकार हॉल में एकत्र होखले की इरादा से बनावल गईल रहे और दूसरा एगो छोट, गोलाकार, गुम्बदयुक्त कक्ष पूजा के खातिर रहे, ए अंदरूनी कक्ष क संरचना कुछ जगह प संभवतः एगो छोट स्तूप की तरह रहे, हालांकि अब इ खाली बाड़ी स।\nबराबर पहाड़ी में चार गो गुफा शामिल बाड़ी स - करण चौपर, लोमस ऋषि, सुदामा और विश्व जोपरी। सुदामा और लोमस ऋषि गुफा भारत में चट्टान काट के बनावल जाए वाली गुफा क वास्तुकला क सबसे आरंभिक उदाहरण ह जेमें मौर्य काल में निर्मित वास्तुकला संबंधी विवरण मौजूद बा और बाद की कई सदी में इ महाराष्ट्र में पावल गईल विशाल बौद्ध चैत्य की तरह एगो चलन बन गईल बा, जैसन कि अजंता और कार्ला गुफा में बा और इ चट्टान काटकर बनावल गईल दक्षिण एशियाई वास्तुकला क परंपरा के काफी हद तक प्रभावित कइले बा।\nलोमस ऋषि गुफा : मेहराब की तरह आकार वाली ऋषि गुफा लकड़ी क समकालीन वास्तुकला की नक़ल के रूप में बा। द्वार की मार्ग पर हाथिन क एगो पंक्ति स्तूप की स्वरूपन की ओर घुमावदार दरवाजा की ढांचन की साथ आगे बढ़ेले।\nसुदामा गुफा : इ गुफा 261 ईसा पूर्व में मौर्य सम्राट अशोक द्वारा समर्पित कइल गईल रहे और एमें एगो आयताकार मण्डप की साथ वृत्तीय मेहराबदार कक्ष बनल बा।\nकरण चौपर (कर्ण चौपर): इ पॉलिश युक्त सतहन की साथ एगो एकल आयताकार कमरा की रूप में बनल बा जेमें ऐसन शिलालेख मौजूद बा जवन 245 ई.पू. के हो सके न स।\nविश्व जोपरी : एमें दूगो आयताकार कमरा मौजूद बान स जहां चट्टानन में काट के बनावल गईल अशोका सीढी द्वारा पहुंचल जा सकेला।\n↑ Culture of peace Frontline, Volume 25 – Issue 18 :: Aug. 30-Sep. 12, 2008.\n↑ Rock sculptures at Barabar British Library.\n↑ Sculptured doorway, Lomas Rishi cave, Barabar, GayaBritish Library\n↑ Architectural history www.indian-architecture.info.\n↑ Entrance to one of the Barabar Hill cavesBritish Library.\n↑ Part of the elephant frieze over the doorway at the Barabar caves. 1790British Library.\n"https://bh.wikipedia.org/w/index.php?title=बराबर_गुफासभ&oldid=586151" से लिहल गइल\nएह पन्ना पर आखिरी बेर संपादन 11 जून 2018 के 10:01 बजे भइल रहल।


बॉक्स ऑफिस पर धमाल मचावत सितारन से आगा निकललें खेसारी – Anjoria\nJuly 13, 2013 Editor फिल्म, मनोरंजन 0\nभोजपुरी सिनेमा के आलोचकन के नींद हराम हो गइल बा काहे कि एगो भोजपुरिया ‘सपूत’ बॉक्स ऑफिस के हिसाबे किताब बदल दिहलसि. ई सपूत खेसारीलाल यादव हउवें जे ना सिरिफ भोजपुरी सिनेमा के गिरती साख बचा लिहले. ओकरा के एगो तेजीओ थमा दिहले. ‘सपूत’ फिलिम सफलता के नया कीर्तिमान बना दिहलसि आ एह साल 2013 के पहिला छमाही के सबले बड़का ओपनिंगवाली फिलिम बन गइल बा. एहसे संजोग से सितारा बन गइल कहाए वाला खेसारी लाल के आजु क्राउड पुलर आ स्टार एक्टर कहल जाए लागल बा. खेसारी के अगिला फिलिम ‘तेरी कसम’ अपना रिलीज का पहिलही सभतर चरचा में आ गइल बा. पिछला दिने प्रेमांशु सिन्हा के निर्देशन में बनत फिलिम ‘जिगर’ का सेट पर, संक्रमण स्टूडियो में, खेसारीलाल यादव से भेंट भइल आ ओही बातचीत के कुछ हिस्सा एहिजा पेश बा :\nकहत बा लोग कि भोजपुरी सिनेमा के बहुते खराब समय चलत बा. राउर राय का बा?\nजिनकल फिलिम पिटा जाले उनका ल त दौर खराबे होला बाकिर ई फिल्मोद्योग के पैमाना ना होखे. ‘सपूत’ त साल 2013 के सबले बड़ ओपनिंग लिहलसि त फेर कइसे कहल जाव कि दौर खराब बा. फिलिम बढ़िया बने आ ओहमें मनोरंजन के मसाला होखो त ज़रूरे चली.\nराउर त पहिलके फिलिम धमाल मचा दिहले रहल आ आजु ले ऊ दौर जारी बा. एकर श्रेय केकर?\n‘साजन चले ससुराल’ हमार पहिला फिलिम रहे आ बड़हन हिट भइल बाकिर तबहियो हम सिरिफ फिलिमवालन ला नया रहली. अभय सिन्हा जब हमरा के ‘साजन चले ससुराल’ ला साईन कइलन ओह समय ले हम ऑडियो आ म्यूजिक वीडियो के शाहनशाह बन चुकल रहीं. एहसे ‘साजन चले ससुराल’ के सफलता के एक श्रेय हमरा परिश्रम आ लगनो के जाला.\nलोकगायकन के हीरो बनावे के परम्परा भोजपुरी सिनेमा में कायम बा. रउरा ओकरे अगिला कड़ी हईं. गायक ना रहतीं त फिलिमन में अइतीं?\nअइसन ना रहे कि फिलिमे में आवे ला हम गावल शुरू कइले रहीं. हम त तब से गावत रहीं जव बचपन में भईंस चरावे जाइल करीं. फेर गाँवे गाँव गावे लगनी. सिलसिला बढ़ल त शहरो-शहर. बाद में ऑडियो सीडी-एमपी थ्री में हमार गीत आवल शुरु भइल आ हम लोकप्रिय हो गइनी. जे हमरा के ना जाने उहे कही कि हम संयोग से एक्टर बन गइनी. हमरा भीटर एगो समर्पित कलाकार मन रहे जवन बी.एस.एफ. (सीमा सुरक्षा बल) के नौकरी छवे महीना में छोड़वा दिहलसि.\nअगर एतना लगाव रहे गावे-बजावे के त फेर सीमा सुरक्षा बल में गइबे काहे कइनी?\nहम सारण (छपरा) जिला के एकमा प्रखंड के रसूलपुर चट्टी का बगल के धानाडीह गाँव के हईं. गाँव में तीन सौ घर यादव बाड़े बाकिर शायदे केहू फौज भा कवनो दोसरा बड़हन विभाग में नौकरी करत होखी. हम आ हमरा दोस्त के ताव आइल कि गांव के नाम रोशन कइल जाव, कुछ कमाल देखावल जाव. हमनी दुनु के पर्सनालिटी सॉलिड रहल से हम बी.एस.एफ में चुना गइनी आ ऊ आर्मी में. हम त वापिस भाग अइनी अपना गावे-बजावे का दुनिया में बाकि ऊ अबहींओ आर्मी में बा.\nअइला का बाद कतना अलबम कइनी आ कवनो रिकार्ड तोड़ हिट रहल कि ना?\nपचास से ऊपर म्यूजिक वीडियो हमार आ चुकल बा आ लगभग सब हिट भइली सँ. एगो गाना त अइसन हिट रहल कि ओकरा के बारह लाख लोग अपना रिंग टोन खातिर डाउनलोड कइल. गीत के मुखड़ा रहल – ‘पियवा रहेला हमार सऊदी ए भउजी…..’\nफिलिम में अइला पर अभिनय के बारीकि कइसे सिखनी? डांस-फाईट?\nपचास गो म्यूजिक वीडियो करत-करत केहूओ लाईट-कैमरा-एक्शन के माहिर त होइए जाला. चार दिन डांस सिखनी आ दिलीप यादव से तनिका स्टंट. बस हो गइल तइयारी. म्यूजिक वीडियो में त डांस करही के होखेला से नया लउकत खेसारी अंदर से पूरा तइयारी में रहल.\nआवते स्टार बन गइनी आ फिलिम लगातार हिट होत गइली सँ. अब राउर का ज़िम्मेदारी बन ता? लगातार फिलिम साईन करत जाए के आ कि ….?\nई त हमार खुशकिस्मती बा कि हमार आठ के आठो फिलिम सफल भइली स. ‘सपूत’ त नया रिकार्डे बना दिहलसि. अब हम पहिले से अधिका चौकस बानी. कहानी पर ध्यान देत रहीलें कि कहीं कवनो गलत फिलिम मत कर लीं.\nस्टारन के नाजोनखरा से निर्माता-निर्देशक परेशान रहेलें. राउर व्यवहार कइसन होला?\nहम निर्देशक के कलाकार हईं. रउरा जइसन चाहीं करवा लीं. कादोओ पाँकी में लेटे के तइयार रहीलें बशर्ते पटकथा मांगत होखे.\nअपना फिलिमन के ब्यौरा दीं?\nजवन रिलीज हो चुकल बाड़ी सँ ओहमें ‘साजन चले ससुराल’, ‘जान तेरे नाम’, ‘देवरा पे मनवा डोले’, ‘दिल ले गईल ओढ़निया वाली’, ‘नागिन’, ‘लहू के दो रंग’, ‘लाल दुपट्टा मलमल का’ अउर‘सपूत’ शामिल बा. आजु आप ‘जिगर’ के सेट पर आइले बानी अउरी आवेवाली फिलिमन में ‘दूध का कर्ज’, ‘प्यार झुकता नहीं’ आ ‘संसार’ बा.\nआज के सीन का ह?\nहम पुलिस हिरासत में बानी आ शुभि शर्मा हमरा से भेंट करे आइल बाड़ी. दोसरका सीन में हम शुभि के लेके अस्पताल जात बानी जहाँ दोसरा ओर से खलनायक राज प्रेमी ओ आवत बाड़े. ‘जिगर’ के निर्देशक हउवें प्रेमांशु सिन्हा.\n‘सपूत’ के चरचा त रिलीज क बाद भइल बाकिर ‘तेरी कसम’ त प्रदर्शन के पहिलही से सुर्खियन में बा. आखिर का बा एह फिलिम में?\n‘तेरी कसम’ एगो थ्रिलर लव स्टोरी ह जवना के अनिल सिनकर एकदम नया अंदाज़ में बनवले बाड़न. फिलिम में ताजगी बा आ सिनकर जी के निर्देशन त कमाल के बा. हो सकेला कि ई फिलिम सपूतो से आगा निकल जाव.


कार्यकारी सम्पादक – Anjoria\nअप्रैल 30, 2018 कार्यकारी सम्पादक\nडायरी – डॉ. रामरक्षा मिश्र विमल आज का पीढ़ी में भोजपुरी खातिर अनुराग देखिके बहुत नीक लागता। बाकिर, सोशल साइट पर गइला पर तब मन बहुत दुखी होला,…\nजनवरी 29, 2018 कार्यकारी सम्पादक\n– डॉ. रामरक्षा मिश्र विमल बोले खातिर बोलल जब से नोकरी के शुरुआत भइल तबे से देखत आ रहल बानी. आजु तक एहमें कवनो कमी नइखे आइल, बढ़ंतिए भइल बा.…


‘‘गंगा जमुना सरस्वती’’ के फर्स्ट लुक जारी भइल – Anjoria\nढेर दिन से जवना फिलिम के भोजपुरिया दर्शक बेसब्री से इंतजार करत बाड़ें ओह फिल्म ‘‘गंगा जमुना सरस्वती’’ के फर्स्ट लुक जारी कर दिहल गइल बा. एह फिलिम में पहिला बेर मनोज तिवारी, रवि किशन, निरहुआ तीनो स्टार आ पाखी हेगडे, रानी चटर्जी आ रिंकू घोष काम कइले बा लोग. मशहूर निर्माता आलोक कुमार के एह फिल्म में भोजपुरी के तीनो स्टार पहिला बेर एक साथे काम कइले बाड़ें.\nहैरी फर्नांडिज का निर्देशन में बनल एह फिलिम के १५ अगस्त का दिने रिलीज कइल जाई. एह फिलिम के लेके भोजपुरी सिनेमा जगत बहुते उमेद लगा के बइठल बा.\n‘‘गंगा जमुना सरस्वती’’ से पाखी, रानी आ रिंकू धमाल मचा के राख दीहें\nसिनेमा भोजपुरी के तीन गो बड़की अभिनेत्री, पाखी हेगड़े, रानी चटर्जी आ रिंकू घोष, पहिला बेर एक संगे नजर आवे वाली बाड़ी. एह फिलिम ‘‘गंगा जमुना सरस्वती’’ से तीनो धमाल मचावे के तइयार बाड़ी आ अपना मदमस्त अदा से ई लोग दर्शकन के दिवाना बना के राख दी.\nएह फिल्म में मनोज तिवारी संगे रिंकू घोष के, रविकिशन संगे रानी चटर्जी के आ निरहुआ संगे पाखी हेगडे के जोड़ी बनावल गइल बा. रविकिशन एह फिलिम में ‘‘तोहर लहंगा उठा देब रिमोट से’’ गाना पर ठूमका लगावत लउकीहें.\nइंस्पेक्टर का किरदार में निरहुआ\nपवन सिंह ‘डकैत’ 27 जुलाई से बिहार के सिनेमाघरन में डकैती डलीहें\nOne thought on “‘‘गंगा जमुना सरस्वती’’ के फर्स्ट लुक जारी भइल”\nBRIJESH K RAM says:\ni want to becomeaartist of bhojpuri film i amagood writer so i want to sameone give me one chance i can ivest some money in the flim thankyou\nmy mob-08826186958 call me


कुंज बिहारी कुंजन: भोजपुरी के जे निहाल कर देलस देह गलाके! – Hum Bhojpuria\nकुंजन जी के दिली लालसा रहे कि नोखा में 'भोजपुरी भवन' के निरमान होखो आ एह खातिर ऊ जीव-जान से लागलो रहलन,बाकिर उन्हुकर साध पूरा ना हो पावल। एह खातिर ऊ भोजपुरी साहित्य-कला परिषद् के गठन कइले रहलन आ कविसम्मेलन आउर महामूरख सम्मेलन के आयोजनो करवावत रहलन,बाकिर देह के अवसान होते ई जालिम दुनिया उन्हुकर मए कइल-करावल पर पानी फेरत भोजपुरी भवन बनवावे के बात के कहो,खुद उन्हुके के भुला-बिसरा दिहलस।\nजिनिगी में जीए-जूझे खातिर कुंजन आखिर कवन अधातम ना कइलन! रोजी-रोटी खातिर ऊ बीड़ी बनावे के काम कइलन। दरजीगिरी सीखिके दरजी के काम कइलन। कहे के मतलब ई कि कवनो काम के ऊ छोट भा निकृष्ट ना बुझलन। बाकिर उन्हुका जिनिगी के असली मकसद त कवि-कर्म रहे,जवना में ऊ आपन सोरहो आना कामयाब रहलन। बड़प्पन आ विनम्रता अइसन कि जब उन्हुका कृति के तारीफ आ आकलन होखे लागे,त ऊ हाथ जोड़िके कहसु-'तीसरा दरजा पास कुंजन से अइसन अपेक्षा मत राखीं सभे!'\nअपना के 'थर्ड किलसिया' मानत ऊ कहलहूं रहलन-\nएह तरी, 'दरजा तीन' पास कुंजन खाली स्कूली शिक्षा आ आखरे ज्ञान में ना,बलुक तेवरो में कबीर आ भिखारी ठाकुर के परंपरा के बहुआयामी रचनाकार रहलन। हाजिरजवाबी आ आशुकवित्व के गुन उन्हुका में कूटि-कूटि के भरल रहे। ओइसे त ऊ मूलतः कवि रहलन,बाकिर उन्हुका सिरिजन के विविध आयाम रहे- एगो व्यंगकार के, प्रबंधकाव्यकार के,गीतकार के,ग़ज़लगो के आउर एकांकीकार के।\nकुंजन जी रामकथा के कुशल पारखी रहलन आ एह विषय पर उन्हुकर दूगो यादगार प्रबंधकाव्य अइलन स-'सीता के लाल' आउर 'कुंजन रामायण'। 'सीता के लाल' के स्तरीयता आ लोकप्रियता के अंदाजा एही से लगावल जा सकेला कि ओकरा पर महेश्वराचार्य के समीक्षा के किताबो प्रकाशित भइल रहे। 'कुंजन रामायण' के प्रकाशन कवि के जीवनकाल में त ना हो सकल रहे,बाकिर सासाराम के डॉ नंदकिशोर तिवारी जी के सौजन्य से एकरा प्रकाशन के सूचना मिलल रहे। चोट आ कचोट से लैस व्यंग के दूगो संग्रह 'कुरकुरहट' आ 'कुनैन के गोली' के कविता , कवि के व्यंग कविता के बेजोड़ नमूना बाड़ी स। गीत-संग्रह 'रसबुनिया' आ 'कुंजन के पाती' के भावप्रवणता, ताजगी पढ़निहारन के मरम के छूवे बेगर नइखे रहत। हिन्दी ग़ज़ल-संग्रह 'महफिले ग़ज़ल' के बांकपन आ एकांकी 'शिवटहल काका' के सम्प्रेषणीयता देखते बनत बा। अचरज होला कि कतना पोढ़ आ असरदार रहे उन्हुकर सिरिजना!\n'सीता के लाल' प्रबंधोकाव्य में हालांकि उत्तरार्ध करुन रस,वीर रस आ वीभत्स रस से सराबोर रहे,बाकिर पूर्वार्ध में हासे-व्यंग के प्रधानता रहे।\nहालांकि सिरिजना का संगें-संगें कुंजन जी 'सुर-सरिता' आ 'कल्लोलिनी' के संपादनो कइले रहलन आउर अक्तूबर, 1985 में 'कुंजन स्मारिका' छापल गइल रहे, बाकिर जब ले 'कुंजन रचनावली' के प्रकाशन ना होई आ जब ले नोखा में 'भोजपुरी भवन' ना बनी,तब ले का महाकवि कुंजन के दिवंगत आत्मा के अमन चैन आ चिरशांति मिलि पाई?\n« भोजपुरी के भाषिक अस्मिता के उद्घोषक डॉ. उदय नारायण तिवारीभोजपुरी के वर्ड्सवर्थ आ पन्त: कविवर अनिरुद्ध »


यूपी के हर जिला में कोरोना जाँच करे वाला ट्रू एनएएटी मशीन के आजु मुख्यमंत्री योगी आदित्यनाथ जी कइनी. अब हर जिला अस्पताल में आपात इलाज ला आवेवाला मरीजन के कोरोना स्क्रीनिंग एक घंटा में कइल जा सकी.\nअबहीं यूपी में 4642 कोरोना मरीज मौजूद बाड़ें. 7609 कोरोना मरीज ठीक हो गइल बाड़ें. रोजाना 15 हजार कोरोना जाँच हो रहल बा. आ अबले4लाख 15 हजार लोग के जाँच कइल गइल बा.\nझारखन्ड के पश्चिम सिंहभूम जिला के मेरालगड़ा आ कुएदा जंगलन में सड़क पर बिछावल बारुदी जाल के बरबाद क गिहलें सुरक्षाबल आ नक्सलियन के चाल बेकार क दिहलें. आजि भार में पलामू के मनातू थाना इलाका में उग्रवादियन के पुलिस से मुठभेड़ का बाद ओहनी के बहुते असलहा बरामद भइल बा.\nकच्चा तेल के दाम कम रहला का बावजूद तेल कम्पनी देश में पेट्रोल डीजल के दाम बढ़ावल शुरू कर देले बाड़ी सँ। एही बीच 18 जून के पेट्रोल डीजल ट्रांसपोर्टर हड़ताल कर के एलान कइले बाड़े।\nकोरोना के पसार कई दिन 10000 रोजाना के सिवान पर लटकल आजु 10000 पर कइये लिहलसि। बाकिर आंकड़ा बतावत बा कि एकर पसरे के गति मद्धिम पड़े लागल बा।\nआज शेयर बाजार में अनेसा के आशंका का उलट जोरदार तेजी देखे के मिलल। सबेरे 1200 अंक ढिमला के खुलल सेंसेक्स 234 अंक चढ़ि के बन्द भइल। निफ्टीओ में इहे हाल रहल आ उहो काल्हु का तुलना में 71 अंक चढ़ि के बन्द भइल।\nकुछ कुछ देर बाद खबर जोड़त रहब जा। रउरो आवत रहीं।\nभोजपुरी इलाका के हर गाँव पंचायत में टटका खबर के प्रचारकन के जरुरत बा. कॉलेज में पढ़ेवाला आ व्हाट्स अप पर देवनागरी में भोजपुरी लिखेवाला विद्यार्थी एह काम में लागि के आपन पाकिट खर्च निकाल पइहें. बाद में सफल प्रचारकन के बहाली में प्राथमिकता दीहल जाई.